প্রলোভন দেখিয়ে ধর্মান্তরিত করার পর খোঁজ নেয় না মিশনারীরা - parbattanews\nপ্রলোভন দেখিয়ে ধর্মান্তরিত করার পর খোঁজ নেয় না মিশনারীরা\nশফিকুল ইসলাম জুয়েল ও আনু মোস্তফা\nআপডেট: ২০২১-০৭-১০ ১১:৫৮:৫৯\nভালোভাবে বেঁচে থাকার আশায় ধর্মান্তরিত হওয়া ক্ষুদ্র নৃগোষ্ঠী জনগনের একটি বড় অংশ দুর্দশার মধ্যে পড়েছে। নিয়মিত আর্থিক সহায়তার আশ্বাস দিয়ে ধর্মান্তর করার কিছু দিন পর অর্থ প্রদান বন্ধ করে দেওয়া এবং খ্রিস্ট ধর্ম শুদ্ধভাবে পালনে চাপ দেওয়ার কারণেই তাদের মধ্যে অসন্তোষ সৃষ্টি হয়েছে।\nনতুন করে ধর্মান্তর ঠেকাতে উত্তরাঞ্চলের ক্ষুদ্র নৃগোষ্ঠী জনগণ গঠন করেছে ‘আদিবাসী সনাতন ধর্ম রক্ষা পরিষদ’। রাজশাহী, চাঁপাইনবাবগঞ্জ, নওগাঁ, জয়পুরহাট ও দিনাজপুরের ক্ষুদ্র নৃগোষ্ঠী অধ্যুষিত জেলা-উপজেলায় অনুসন্ধান করে এসব তথ্য পাওয়া গেছে।\nজাতীয় আদিবাসী পরিষদ ও আদিবাসী উন্নয়ন সংস্থার হিসাবে, দেশের প্রায় ৩০ লাখ ক্ষুদ্র নৃগোষ্ঠীর অর্ধেকের বাস উত্তরাঞ্চলের ১৬ জেলায়। জাতীয় আদিবাসী পরিষদের সাধারণ সম্পাদক রবীন্দ্রনাথ সরেন ও আদিবাসী উন্নয়ন সংস্থার নির্বাহী পরিচালক ভাগবত টুডু জানান, উত্তরাঞ্চলের ১৫ লাখ ক্ষুদ্র নৃগোষ্ঠীর মধ্যে ছয় লাখেরও বেশি এরই মধ্যে ধর্মান্তরিত হয়েছে। এ অঞ্চলের আড়াই লাখ সাঁওতালের মধ্যে দুই লাখই তাদের নিজ ধর্ম ‘সর্বপ্রাণবাদ’ ছেড়ে খ্রিস্টান হয়েছে। এদের মধ্যে অতিদরিদ্র সাঁওতালদের সংখ্যাই বেশি। ধর্মান্তরিত অন্য ক্ষুদ্র নৃগোষ্ঠীদের মধ্যে রয়েছে ওঁরাও, মাহালি, মুণ্ডা, মালপাহাড়ি, মালো, কোচ, পালিয়া ও রাজবংশী।\nরাজশাহী-চাঁপাইনবাবগঞ্জ আঞ্চলিক ব্যাপ্টিস্ট চার্চ সংঘের পরিচালনার দায়িত্বে নিয়োজিত রেভারেন জোনা মুর্মু জানান, ধর্মান্তরে ইচ্ছুকদের প্রথমে সাদা কাগজে আবেদন করে পরে আদালতে এফিডেভিটের মাধ্যমে খ্রিস্ট ধর্মে দীক্ষিত হতে হয়। রাজশাহীর তানোর উপজেলার মণ্ডুমালার রোমান ক্যাথলিক সাধু জন মেরি ভিয়ানি্ন গির্জার ফাদার নির্মল কস্তা দাবি করেন, ক্ষুদ্র নৃগোষ্ঠীদের খ্রিস্ট ধর্ম গ্রহণে উদ্বুদ্ধ করতে তাঁরা কোনো প্রলোভন দেখান না। ইচ্ছে করেই অনেকে ধর্মান্তরিত হয়।\n‘কোনো প্রলোভন দেখানো হয় না’\nরাজশাহী-চাঁপাইনবাবগঞ্জ আঞ্চলিক ব্যাপ্টিস্ট চার্চ সংঘের পরিচালনার দায়িত্বে নিয়োজিত রেভারেন জোনা মুর্মু জানান, তানোর উপজেলায় ধর্ম প্রচার ও পালনের জন্য ২১টি গির্জা রয়েছে। এগুলোর আওতায় বিভিন্ন ধর্ম থেকে এরই মধ্যে এক হাজার ৩০০ ব্যক্তি খ্রিস্ট ধর্ম গ্রহণ করেছে। এটি কোনো বিদেশি নয়, দেশি মিশন। তিনি জানান, ধর্মান্তরে ইচ্ছুকরা প্রথমে সাদা কাগজে আবেদন করেন এবং পরবর্তী সময়ে আদালতে এফিডেভিটের মাধ্যমে তাঁদের খ্রিস্ট ধর্মে দীক্ষিত হতে হয়। রাজশাহীর তানোর উপজেলার মণ্ডুমালার রোমান ক্যাথলিক সাধু জন মেরি ভিয়ানি্ন গির্জার ফাদার নির্মল কস্তা দাবি করেন, ক্ষুদ্র নৃগোষ্ঠীদের খ্রিস্ট ধর্ম গ্রহণে উদ্বুদ্ধ করতে তাঁরা কোনো প্রলোভন দেখান না। স্বেচ্ছায় অনেকে ধর্মান্তরিত হন। রাজশাহী বাগানপাড়া চার্চের (ব্যাপ্টিস্ট) ফাদার পাওলো খিচেরি বলেন, ‘আমরা কাউকে জোর করে ধর্মান্তরিত করি না। আমরা নিপীড়িত ক্ষুদ্র নৃগোষ্ঠীদের সেবা দিয়ে থাকি। তারা আমাদের সেবায় মুগ্ধ হয়ে ধর্ম গ্রহণ করে।’ তিনি আরো বলেন, ‘আমি ব্যাপ্টিস্ট মিশনে ৩৬ বছর ধরে কাজ করছি। আর ২২ বছর ধরে রাজশাহীর দায়িত্বে আছি। এ সময়ে অসংখ্য ক্ষুদ্র নৃগোষ্ঠীর জনগণ খ্রিস্ট ধর্ম গ্রহণ করেছে।’\nক্ষুদ্র নৃগোষ্ঠীদের ভিন্ন কথা\nকিন্তু ক্ষুদ্র নৃগোষ্ঠীদের মুখে শোনা গেছে ভিন্ন কথা। তানোর উপজেলার পাঁচন্দর ইউনিয়নের কচুয়া গ্রামের নরেশ মুর্মু অভিযোগ করে বলেন, ‘ফেলোশিপ চার্চের মিশনারিদের প্রতিশ্রুতি অনুযায়ী আর্থিকসহ বিভিন্ন সুযোগ-সুবিধা পাওয়ার আশায় পাঁচ বছর আগে আদি সাঁওতাল থেকে আমি খ্রিস্ট ধর্ম গ্রহণ করি। ওই সময় মিশনারিরা আমার ছেলেমেয়েদের বিনা খরচে লেখাপড়ার সুযোগ দেওয়ার কথা বললেও এখন এ খাতে আমাদেরই মোটা অঙ্কের অর্থ ব্যয় হয়। তাঁদের কথামতো ধর্মাচার পালন ও ছেলেমেয়ের বিয়ে দিতে হচ্ছে। চার্চের ধর্ম প্রচারকরা আমাদের সাঁওতালি আদি প্রথা ঢোল, মাদল বাজানো ও সাঁওতালি ভাষায় গান করা নিষেধ করে দিয়েছেন। এমনকি প্রতিবেশী ক্ষুদ্র নৃগোষ্ঠীদের সঙ্গে মেশামিশিতে সতর্ক করে দিচ্ছেন।’\nজাতীয় আদিবাসী পরিষদের সভাপতি খ্রিস্ট ধর্মে দীক্ষিত অনিল মারাণ্ডি অনুতাপের সুরে বলেন, ‘না বুঝে ও লোভে পড়ে বাপ-দাদার আদি ধর্ম ত্যাগ করে বড় ভুল করেছি। এখন প্রতি মুহূর্তেই অনুশোচনা বোধ করি। আদি ধর্ম ও সত্তা বিলীন হওয়ায় আমার মতো অনেকেই আজ মানসিক যন্ত্রণায় ভুগছে।’ তিনি আদি ধর্ম ও সংস্কৃতিতে ফিরে আসার চেষ্টা করছেন বলেও জানান।\nধর্ম রক্ষা পরিষদের কথা আদি ধর্ম রক্ষায় রাজশাহীর তানোরে গত মাসে উত্তরাঞ্চলভিত্তিক ‘আদিবাসী সনাতন ধর্ম রক্ষা পরিষদ’ গঠন করা হয়েছে। পরিষদের সভাপতি রবি হেমব্রম বলেন, ধর্মান্তরিত করার ফলে ক্ষুদ্র নৃগোষ্ঠীদের সামাজিক বন্ধন ধ্বংস হয়ে যাচ্ছে। এ সংগঠন ক্ষুদ্র নৃগোষ্ঠীদের প্রাচীন ধর্মে ফেরানোর চেষ্টা করছে। অনেক ক্ষেত্রে সফলও হচ্ছে। তবে প্রায়ই মিশনারিদের রোষানলে পড়তে হচ্ছে বলেও অভিযোগ করেন তিনি।\nভুক্তভোগীরা যা বলেন\nকয়েক বছর আগে ধর্মান্তরিত তানোরের কচুয়া গ্রামের বিশ্বনাথ হেমরম ও জামিন মারাণ্ডি জানান, তাঁরা এখনো সাঁওতালি প্রথার আদলেই খ্রিস্ট ধর্ম পালনের চেষ্টা করছেন। কিন্তু চার্চের লোকজন নাখোশ হয়েছে। তারা এতে বাধা দিয়েছে, একঘরে করে রাখার ঘোষণাও দিয়েছে। একই গ্রামের ক্ষুদ্র নৃগোষ্ঠী গ্রামপ্রধান রমেশ হাসদা ও দুরবিন কিসকু বলেন, সাঁওতালরা খ্রিস্ট ধর্ম গ্রহণ করলেও তারা প্রাচীন ধর্মাচার, চিরায়ত প্রথা-উৎসবের অবিচ্ছেদ্য অঙ্গ বাদ্য, বাঁশি, মাদল, তীর-ধনুক, সরাই, দুল বাজাতে চায়। কিন্তু তা নিষেধ করা হচ্ছে বলে শুনেছি।\nরমেশ হাসদা বলেন, ক্ষুদ্র নৃগোষ্ঠী সমাজে শৃঙ্খলা রক্ষার জন্য প্রতি গ্রামে সাত সদস্যের একটি করে পরিচালনা কমিটি (বিচারিক) থাকলেও এর বিপক্ষে অবস্থান নিয়েছেন মিশনারিরা। এমনকি নতুন খ্রিস্টানদের ক্ষুদ্র নৃগোষ্ঠী কমিটির বিচার অমান্য করতেও বলা হচ্ছে। এটা ক্ষুদ্র নৃগোষ্ঠীরা মেনে নিতে পারছে না উল্লেখ করে তিনি বলেন, ধর্ম ও সংস্কৃতি নিয়ে নব্য খ্রিস্টানদের সঙ্গে ক্ষুদ্র নৃগোষ্ঠীদের দূরত্ব না কমলে সংঘাতের আশঙ্কা আছে। এরই মধ্যে খ্রিস্টান ও ক্ষুদ্র নৃগোষ্ঠীদের মধ্যে শ্রেণীগত বৈষম্য স্পষ্ট হয়ে উঠেছে।\nনওগাঁ জেলার মহাদেবপুর উপজেলার সুফল হাসদা ও জয়পুরহাটের পাঁচবিবির কামিনী মুর্মু বলেন, ‘খ্রিস্টান হলে প্রতি মাসে ৫০০ থেকে দুই হাজার টাকা পর্যন্ত পাওয়ার আশায় এ অঞ্চলের ক্ষুদ্র নৃগোষ্ঠী ধর্মান্তরিত হয়েছে। তবে প্রথম দুই-এক মাসে কিছু অর্থ পাওয়া গেলেও এখন কিছুই না পাওয়ায় আমরা হতাশ। অনেকেই এখন প্রাচীন ধর্মে ফিরতে আগ্রহী হয়ে উঠছে।’\nখোঁজ নিয়ে জানা যায়, উত্তরাঞ্চলের দিনাজপুর জেলায় ১৮৮০ সালে ব্যাপ্টিস্ট মিশনের কাজ প্রথম শুরু হয়। এ মিশনের প্রধান জেন এন দত্ত ১৯০৭ সালে প্রথম চেষ্টায় ২৩ জন সাঁওতালকে খ্রিস্টান ধর্মে দীক্ষিত করেন। এরপর থেকে এ প্রক্রিয়া চলে আসছে। যখন থেকে শুরু কয়েকটি নৃতাত্ত্বিক গবেষণা থেকে জানা যায়, ক্ষুদ্র নৃগোষ্ঠীদের ধর্মান্তর করতে উত্তরাঞ্চলের ১৯টি ব্যাপ্টিস্ট মিশনের ৩৫৮টি শাখা কাজ করে যাচ্ছে। ধর্মান্তর কর্মসূচিতে মিশনারি সহায়তাপুষ্ট আরো ১৫৭টি বেসরকারি সংস্থা পরোক্ষভাবে সহযোগিতা করছে। এর\nমধ্যে রাজশাহী অঞ্চলে কাজ করছে সাতটি। রোমের ভ্যাটিকান থেকে ১৯৯০ সালের ৯ জুন রাজশাহীকে ক্যাথলিক খ্রিস্টানদের ‘ষষ্ঠ ধর্মপ্রদেশ’ হিসেবে ঘোষণা করা হয়। সেই থেকে এ অঞ্চলে ক্ষুদ্র নৃগোষ্ঠীদের ধর্মান্তরের কাজ আরো জোরদার হয়।\nবাংলাদেশ উন্মুক্ত বিশ্ববিদ্যালয়ের আঞ্চলিক সমন্বয়ক ও নৃতাত্ত্বিক গবেষক ড. আজিজুল হক বলেন, উত্তরাঞ্চলের ক্ষুদ্র নৃগোষ্ঠীদের মধ্যে ৬০ ভাগই সাঁওতাল। অভাবের তাড়নায় জমি-ভিটা হারিয়ে অনেকেই নিঃস্ব, সহায়-সম্বলহীন। পরিবার-পরিজন নিয়ে গায়ে-গতরে খেটেও তারা ক্ষুধা ও অন্যান্য মৌলিক চাহিদা মেটাতে পারছে না। ফলে সামান্য অর্থের প্রলোভনেই তারা নিজ ধর্ম ছেড়ে খ্রিস্ট ধর্মে দীক্ষিত হচ্ছে।\nএকটি গবেষণার উদ্ধৃতি দিয়ে ড. আজিজুল হক জানান, চিরায়ত সাঁওতাল ও খ্রিস্টান সাঁওতালদের মধ্যে ‘মূল্যবোধের দ্বন্দ্ব’ সৃষ্টি হয়েছে। সাঁওতাল ক্ষুদ্র নৃগোষ্ঠীরা তাদের আদিকালের ধর্ম ‘সারিসারনা’ বা সর্বপ্রাণবাদে বিশ্বাসী। প্রাচীন বটবৃক্ষ, বড় গাছ, চন্দ্র-সূর্য, আগুন ও খোলা স্থানে মাটির মণ্ডপ তৈরি করে তারা পূজা-অর্চনা করে থাকে। আর খ্রিস্টানরা গির্জায় গিয়ে প্রার্থনার মাধ্যমে ধর্ম পালন করে।\nতানোর ও মহাদেবপুর থানায় যোগাযোগ করে দেখা গেছে, ক্ষুদ্র নৃগোষ্ঠীদের পক্ষ থেকে খ্রিস্টান মিশনারির বিরুদ্ধে কোনো অভিযোগ থানায় নেই।\nজেলা প্রশাসক বললেন বিধি-নিষেধ নেই\nরাজশাহীর জেলা প্রশাসক বলেন, ‘বিভিন্ন রকমের লোভ দেখিয়ে ক্ষুদ্র নৃগোষ্ঠীদের ধর্মান্তর করা হচ্ছে, সেটা জানি। কিন্তু ধর্মান্তরে রাষ্ট্রীয়ভাবে কোনো বিধি-নিষেধ নেই। কারণ, এ দেশের সংবিধানে ধর্মীয় স্বাধীনতা ও যেকোনো নাগরিকের যেকোনো ধর্ম গ্রহণের অধিকারের স্বীকৃতি দেওয়া আছে।’ তিনি বলেন, ‘যেহেতু মিশনারিরা সরকারের অনুমতি নিয়েই ধর্ম প্রচারের উদ্দেশ্যে এ দেশে আসে, তাই আমরা তাদের কাজে বাধা দিতে পারি না।’\nদেড় হাজার ধর্মীয় প্রতিষ্ঠান নিয়ন্ত্রণহীন\nখ্রিস্টান সম্প্রদায়ের প্রায় দেড় হাজার ধর্মীয় প্রতিষ্ঠানের ওপর সরকারের সরাসরি কোনো নিয়ন্ত্রণ নেই। মিশনের হয়ে কাজ করতে আসা বিদেশি নাগরিকদের ভিসার বিষয়ে সুপারিশ করা ছাড়া ধর্ম মন্ত্রণালয় এদের সম্পর্কে আর কিছুই জানে না। মিশনগুলো পরিচালনার জন্য কোথা থেকে কিভাবে টাকা আসে, সেই টাকা দিয়ে কী হচ্ছে, অর্থের প্রলোভন দেখিয়ে কাউকে ধর্মান্তরিত করা হচ্ছে কি না- এ নিয়ে কোনো তথ্য নেই মন্ত্রণালয়ের কাছে। এমনকি মিশনগুলোর প্রকৃত সংখ্যাও মন্ত্রণালয়ের হাতে নেই।\nএ প্রসঙ্গে জানতে চাইলে ধর্মবিষয়ক মন্ত্রণালয়ের ভারপ্রাপ্ত সচিব বলেন, দেশের অন্যান্য সম্প্রদায়ের ধর্মীয় প্রতিষ্ঠানের মতোই মিশনারিগুলো চলছে। অর্থের প্রলোভন দেখিয়ে ক্ষুদ্র নৃগোষ্ঠীদের খ্রিস্ট ধর্মে দীক্ষা দেওয়া হচ্ছে কি না- এ সংক্রান্ত প্রশ্নের জবাবে সচিব বলেন, এ ধরনের কোনো অভিযোগ আমাদের কাছে আসেনি। কেউ অভিযোগ করলে অবশ্যই তদন্ত করে দেখা হবে। তিনি বলেন, নানা সময়ে মিশনগুলোতে বিদেশি নাগরিকের আগমন উপলক্ষে ধর্ম মন্ত্রণালয়ের সুপারিশ প্রয়োজন হয়। গোয়েন্দা সংস্থার রিপোর্টের ওপর ভিত্তি করে ভিসার বিষয়ে সুপারিশ করা হয়ে থাকে।\nমিশনগুলো বিদেশ থেকে প্রতিবছর কী পরিমাণ অর্থ নিয়ে আসছে- এ বিষয়ে এক প্রশ্নের উত্তরে সচিব বলেন, অর্থের বিষয়টি বাংলাদেশ ব্যাংক দেখছে কি না জানি না, তবে ধর্ম মন্ত্রণালয় থেকে বিষয়টি দেখা হয় না।\nবাংলাদেশ খ্রিস্টান অ্যাসোসিয়েশনের মহাসচিব নির্মল রোজারিও বলেন, আমাদের ধর্মীয় কোনো প্রতিষ্ঠান থেকে অর্থের প্রলোভন দেখিয়ে কাউকে ধর্মান্তরিত করা হয় না।\nখ্রিস্টান ধর্মীয় কল্যাণ ট্রাস্টের সদস্য বাপ্পী সমাদ্দার বলেন, অর্থের বিনিময়ে খ্রিস্ট ধর্মে দীক্ষা দেওয়া হচ্ছে- এ ধরনের কোনো খবর আমাদের কাছে নেই। আমরা মিশনের পক্ষ থেকে শিক্ষা, স্বাস্থ্য, স্যানিটেশনসহ নানা ধরনের সেবামূলক কাজ করে থাকি।\nবিভিন্ন পর্যায়ের মানুষের সঙ্গে কথা বলে জানা গেছে, বাংলাদেশে ৬০ মতবাদে (ডিনোমিনেশন) বিশ্বাসী খ্রিস্টান সম্প্রদায় রয়েছে। প্রতিটি সম্প্রদায়ের রয়েছে আলাদা ধর্মীয় প্রতিষ্ঠান। এ ধরনের প্রতিষ্ঠানের সংখ্যা প্রায় দেড় হাজার। প্রতিষ্ঠানগুলোর মধ্যে বড় এবং তুলনামূলক ছোট ছোট ভাগ আছে। বড় প্রতিষ্ঠানগুলোর মধ্যে ক্যাথলিক চার্চ, বাংলাদেশ ব্যাপটিস্ট চার্চ সংঘ, বাংলাদেশ ব্যাপটিস্ট ফেলোশিপ, অ্যাংলিকান চার্চ অব বাংলাদেশ, মেথডিস্ট চার্চ অন্যতম। এ ছাড়া তুলনামূলক ছোট প্রতিষ্ঠানগুলোর মধ্যে ইভানজেলিক চার্চ, ওমেগা চার্চ ও প্যাটিকস্টাল চার্চ অন্যতম।\nনাম প্রকাশ না করার শর্তে খ্রিস্টান সম্প্রদায়ের কয়েক নেতা বলেন, বড় প্রতিষ্ঠানগুলো অর্থের প্রলোভন দেখিয়ে কাউকে ধর্মান্তরিত করে না। কেউ স্বেচ্ছায় খ্রিস্ট ধর্ম গ্রহণে আগ্রহী হলে প্রতিষ্ঠানের পক্ষ থেকে নিয়মানুযায়ী ধর্মান্তরের ব্যবস্থা করা হয়। তবে ছোট প্রতিষ্ঠানগুলো অর্থসহ নানা ধরনের প্রলোভন দেখিয়ে বিভিন্ন ধর্মের গরিব লোকদের খ্রিস্ট ধর্মে দীক্ষা দিচ্ছে বলে তারা শুনেছেন।\nতারা বলেন, তুলনামূলক ছোট চার্চগুলোর প্রধানরা বিভিন্ন এনজিওর প্রধান হিসেবে কাজ করছেন। তারা চার্চ ও এনজিওকে একসঙ্গে গুলিয়ে ফেলছেন। সরাসরি এনজিওর সঙ্গে সম্পৃক্ত চার্চগুলো অর্থের প্রলোভন দেখিয়ে ক্ষুদ্র নৃগোষ্ঠীসহ অন্য ধর্মের দুস্থদের খ্রিস্ট ধর্মে ধর্মান্তরিত করার লক্ষ্যে কাজ করছে। সুনির্দিষ্ট প্রকল্প দেখিয়ে এসব এনজিওর মাধ্যমে নিয়ে আসা টাকার একটি অংশ ধর্মান্তরের কাজে ব্যয় করা হচ্ছে বলে তারা নানাভাবে খবর পেয়েছেন। চার্চের সঙ্গে জড়িত এনজিওগুলোকে ক্ষুদ্র নৃগোষ্ঠী প্রধান এলাকাগুলোতে অধিক হারে প্রকল্প গ্রহণ করতে দেখা যায়। এসব এলাকার অনগ্রসর মানুষের উন্নয়নের নামে বিদেশ থেকে নিয়ম মেনেই তারা টাকা নিয়ে আসছে। বিদেশ থেকে আনা টাকার বেশির ভাগই ব্যয় করা হচ্ছে নির্দিষ্ট প্রকল্পে। অর্থ ব্যয়ের হিসাবও রাখছে যথাযথভাবে। যে কারণে এনজিওবিষয়ক ব্যুরোর কাজেও তারা স্বচ্ছ থাকছে। তবে তারা মোট টাকা থেকে কিছু সরিয়ে নিয়ে ধর্মান্তরের কাজে ব্যবহার করছে। বেশির ভাগ ক্ষেত্রে খ্রিস্ট ধর্মে দীক্ষা দেওয়ার পর কিছু দিন তাদের আর্থিক সহায়তা দেওয়া হয়। এক্ষেত্রে সংস্থাগুলো কৌশল অবলম্বন করে। নতুন কেউ খ্রিস্ট ধর্ম গ্রহণ করলে প্রথমদিকে তাকে খুব সমাদর করা হয়।\nধর্ম গ্রহণের খবরটি ছড়িয়ে দেওয়া হয় চারদিকে। স্থানীয় মানুষের মুখে মুখেও খবরটি ছড়িয়ে পড়ে। এভাবে কিছুদিনের মধ্যেই ওই ব্যক্তি বা তার পরিবার খ্রিস্ট ধর্মের অনুসারী হিসেবে পরিচিতি পেয়ে যায়। পরিচিতি পাওয়া পর্যন্ত তাদের আর্থিক সহায়তা দেওয়া হয়। এর পরই সংস্থাটি ওই পরিবারের পেছন থেকে আর্থিক সহায়তা পর্যায়ক্রমে প্রত্যাহার করে নেয়। এভাবেই তারা কাজ চালিয়ে যাচ্ছে।\nনেতারা বলেন, সরকারি হিসাবে বাংলাদেশে খ্রিস্ট ধর্মের অনুসারীর সংখ্যা মোট জনসংখ্যার দশমিক ৪ শতাংশ, অর্থাৎ সাত থেকে আট লাখ। তবে দেশে বর্তমানে ২০ থেকে ২৫ লাখ মানুষ খ্রিস্ট ধর্ম পালন করছে। জন্মহার বৃদ্ধির মাধ্যমে এ সংখ্যা বাড়েনি। নানাভাবে বিভিন্ন ধর্মের দুস্থ মানুষকে ধর্মান্তরিত করেই এ সংখ্যা বাড়ানো হয়েছে।\nরাজশাহী বাগানপাড়া চার্চের (ব্যাপটিস্ট) ফাদার পাওলো খিচেরি বলেন, আমরা কাউকে জোর করে ধর্মান্তরিত করি না। আমরা নিপীড়িত ক্ষুদ্র নৃগোষ্ঠীদের সেবা দিয়ে থাকি। তারা আমাদের সেবায় মুগ্ধ হয়ে ধর্মগ্রহণ করে।\nতিনি আরো বলেন, আমি ব্যাপটিস্ট মিশনে ৩৬ বছর ধরে কাজ করছি। আর ২২ বছর ধরে\nরাজশাহীর দায়িত্বে আছি। এ সময়ে অসংখ্য ক্ষুদ্র নৃগোষ্ঠী খৃস্টান ধর্ম গ্রহণ করেছেন।\nপ্রলোভন দেখিয়ে ধর্মান্তরিত করা অমানবিক\nফাদার কোড়াইয়া প্রতীক ইজাজ ‘যে মানুষ নিজের ধর্ম সম্পর্কে জানে না, যে মানুষ ২০০ টাকার জন্য নিজের ধর্ম বিক্রি করে দেয়, তার অর্থ হলো নিজ ধর্মের প্রতি তার বিশ্বাস নেই। গভীরতা নেই। প্রলোভনে পড়ে যারা নিজ ধর্ম ছেড়ে অন্য ধর্মে ধর্মান্তরিত হন, ধর্ম তাদের কাছে ক্ষণস্থায়ী। ধর্মের প্রতি বিশ্বাস রাখতে হলে যেকোনো চ্যালেঞ্জ নিতে হবে। ত্যাগ স্বীকার করতে হবে। আর যদি কেউ দারিদ্র্যের সুযোগ নিয়ে, নানা প্রলোভন দেখিয়ে, অন্যকে নিজ ধর্মে ধর্মান্তরিত করেন, তা হলে তা হবে অমানবিক। এমনটি কখনোই উচিত নয়। কোনো ধর্মই তা বলে না।’\nদেশের উত্তর জনপদের ক্ষুদ্র নৃগোষ্ঠী মানুষের খ্রিস্ট ধর্মে ধর্মান্তরিত হওয়ার ঘটনাকে এভাবেই ব্যাখ্যা করলেন খ্রিস্টীয় যোগাযোগ কেন্দ্রের পরিচালক ফাদার কমল কোড়াইয়া। তিনি বাংলাদেশের খ্রিস্টান সম্প্রদায়ের একমাত্র ধর্মীয় গুরু আর্চ বিশপ পৌলিনুল কস্তার মুখপাত্র।\nফাদার বাংলাদেশের খ্রিস্টান সম্প্রদায়ের মানুষের ধর্মীয় অনুভূতি, কর্মপ্রেরণা ও অবস্থান তুলে ধরেন। ব্যাখ্যা করেন পাঁচ জেলাসহ গোটা উত্তরবঙ্গে ক্ষুদ্র নৃগোষ্ঠী মানুষের খ্রিস্ট ধর্মে ধর্মান্তরিত হওয়ার ঘটনাগুলোকে। ব্যাপটিস্ট নামে খ্রিস্টান সম্প্রদায়ের যে গোষ্ঠীর বিরুদ্ধে\nধর্মান্তরিত করার অভিযোগ উঠছে, সেই গোষ্ঠী সম্পর্কেও সুস্পষ্ট ব্যাখ্যা দেন তিনি। তবে ফাদার কমল জোর দিয়ে বলেন, ‘জোর করে বা প্রলোভন দেখিয়ে ধর্মান্তরিত করার কোনো ঘটনা আমাদের ক্যাথলিক খ্রিস্টান সম্প্রদায়ে নেই। ব্যাপটিস্টদের মধ্যেও যদি এমনটি কেউ করে থাকে তা হলেও তা বিচ্ছিন্ন দু-একটি ঘটনা। গোটা ব্যাপটিস্ট সম্প্রদায়ের দোষ নয়। খুব স্বল্পসংখ্যক ব্যাপটিস্টই হয়তো এ কাজটি করছে। কিন্তু সেটিও করা উচিত নয়। নিজ ধর্ম\nপালনের স্বাধীনতা সবার আছে। নানা ধর্মের মানুষ নানা ধর্মের মানুষের সঙ্গে মিলেমিশে কাজ করবে। ধর্ম হবে মানবিকতা। প্রত্যেক মানুষের ধর্মই তার কাছে বড়।\nখ্রিস্টান সম্প্রদায়ের মধ্যে থাকা বিভাজন প্রসঙ্গে ফাদার কমল জানান, ১৫০০ খ্রিস্টাব্দ পর্যন্ত খ্রিস্টান সম্প্রদায়ের সবাই ক্যাথলিক ছিলেন। এর পর এক ধর্মযাজক মার্টিন লুথার প্রতিবাদ করে বেরিয়ে প্রটেস্টান্ট নামে খ্রিস্টানদের নতুন সম্প্রদায়ের জন্ম দেন। পরে সেই প্রটেস্টান্ট থেকেই প্রায় ৬০-৭০টি ভাগে ভাগ হয়ে যান খ্রিস্টান সম্প্রদায়ের মানুষ। এদেরই একটি এই ব্যাপটিস্ট। এ দেশে বর্তমানে খ্রিস্টান সম্প্রদায়ের মানুষের সংখ্যা প্রায় পাঁচ লাখ। এদের মধ্যে সাড়ে তিন লাখ ক্যাথলিক। আর বাকি প্রায় দেড় লাখ অন্যান্য সম্প্রদায়ের। ব্যাপটিস্ট বিশপ, ফাদার ও সিস্টাররা বিয়ে করতে পারেন। তাদের পরিবার আছে। ক্যাথলিকরা তা পারেন না। দেশের গোটা খ্রিস্টান সম্প্রদায়ের যিনি ধর্মীয় গুরু সেই আর্চ বিশপ এই ক্যাথলিক গোষ্ঠীর।\nক্যাথলিকদের দেশে ছয়টি ধর্ম প্রদেশ রয়েছে। এগুলো হলো- রাজশাহী, খুলনা, দিনাজপুর, ঢাকা, ময়মনসিংহ ও চট্টগ্রাম। এই ধর্ম প্রদেশগুলো চলছে ফাদার, ব্রাদার ও সিস্টারদের পরিচালনায়। প্রত্যেকটি প্রদেশের একজন করে বিশপ রয়েছেন। ধর্মান্তরিত প্রসঙ্গে ফাদার কমল বলেন, ‘আমরা মানে ক্যাথলিকরা ধর্মান্তরিত করছি না। চেষ্টাও নেই। বরং দেশে ক্ষুদ্র নৃগোষ্ঠীদের সংস্কৃতি ধরে রাখার জন্য তাদের ভাষায় তিনটি পাঠ্যবই করেছি। ত্রিপুরা, মারমা ও চাকমাদের নিজস্ব ভাষায় পাঠ্যবই। সরকার স্বীকৃত দেশে কোনো ক্ষুদ্র নৃগোষ্ঠীদের মাতৃভাষা নিয়ে প্রথম পাঠ্যবই এগুলো। ২০০৭ সালের ৩ অক্টোবর প্রকাশ হয়। তাদের সংস্কৃতি শিল্পবোধের প্রতি গভীর শ্রদ্ধা রেখেই তা টিকিয়ে রাখার জন্য কাজও করছি।’ মিশনারি নামে যে প্রতিষ্ঠানগুলোর বিরুদ্ধে ধর্মান্তরিত করার অভিযোগ উঠছে, সে প্রসঙ্গে ফাদার কমল বলেন, ‘খ্রিস্টান সম্প্রদায়ে মিশনারি নামে কিছু এখন আর এ দেশে নেই। শুরুর দিকে যারা এই ধর্ম প্রচারের জন্য এ দেশে আসতেন তাদেরই মিশনারি বলা হতো।’ তিনি বলেন, ‘যদি কোনো ক্ষুদ্র নৃগোষ্ঠী খ্রিস্টান ধর্মে ধর্মান্তরিত হন বা জোর করে কিংবা প্রলোভন দেখিয়ে তাকে ধর্মান্তরিত করা হয়, তা হলে ওই অঞ্চলের যিনি ব্যাপটিস্ট প্রধান তাঁকেই বলা উচিত। এমনটি ঘটলে আমি বলব, এটা নৈতিকতা নয়। এটা কোনো ধর্ম নয়।’\nফাদার কমল বলেন, ‘আমরা ক্যাথলিকরা যিশুখ্রিস্ট যেভাবে ভালোবাসা, সেবা ও শিক্ষার মধ্য দিয়ে মানুষের সেবা করতেন, ধর্মের প্রচার করতেন, তেমনটিই করি। আর ধর্ম মানে এ তিনটিই হওয়া উচিত। সেবার অর্থ কে হিন্দু কে মুসলমান তা নয়। সেবা মানে মানুষ। আর আমরা কখনোই এ কাজগুলো ধর্মান্তরিত করার লক্ষ্য নিয়ে করি না। আমাদের লক্ষ্য মানুষের সেবা।\nফাদার কমল কোড়াইয়া গোটা খ্রিস্টান সম্প্রদায়ের মানুষের উদ্দেশে বলেন, ‘এখন আমরা খ্রিস্টধর্ম পালন না করে ব্যবহার করছি। ধর্মপালন হলো নিঃস্বার্থভাবে সৃষ্টিকর্তার নির্দেশ ও শিক্ষা অনুসারে জীবনযাপন করা। আর ধর্ম ব্যবহারের মধ্যে স্বার্থশূন্যতা থাকে না। থাকে স্বার্থপরতা। থাকে ঈশ্বরকে নয়, নিজেকে প্রচার প্রসারের হীন বাসনা। তাই এখানে থাকে বিচ্ছিন্নতা। পাপময়তা। অশান্তি। তাই বিভক্ত খ্রিস্টমণ্ডলীয় একতার জন্য আমাদের আরো বেশি প্রার্থনা করতে হবে।\n‘ইসলামের আদর্শ তুলে ধরুন : পেশ ইমাম\nধর্মান্তরের বিষয়ে কোনোরকমের প্রতিহিংসামূলক আচরণে না গিয়ে সবার সামনে ইসলামের মূল আদর্শ তুলে ধরার আহ্বান জানিয়েছেন জাতীয় মসজিদ বায়তুল মোকাররমের পেশ ইমাম মুফতি মুহাম্মদ মুহিবুল্লাহিল বাকি। বিষয়টি নিয়ে যোগাযোগ করা হলে তিনি বলেন, ইসলাম শান্তির ধর্ম। এটিই হচ্ছে সমস্যা সমাধানের, সংকট থেকে উত্তরণের সর্বোত্তম দিকনির্দেশিকা। ইসলাম কোনো সমস্যা তৈরিকে সমর্থন করে না। কারো প্রতি প্রতিহিংসামূলক মনোভাব কিংবা আচরণ ইসলামের দৃষ্টিতে কাম্য নয় মন্তব্য করে তিনি বলেন, দেশের উত্তরাঞ্চলসহ বিভিন্ন স্থানে খ্রিস্টান মিশনারিদের ধর্ম প্রচার বা ধর্মান্তরের বিষয়টি তাদের ধর্মীয় দৃষ্টিতে হয়তো সঠিক কাজ। এ ক্ষেত্রে মুসলমানদের ব্যর্থতা হচ্ছে, তারা তাদের কাজ ঠিকমতো করছে না।\nতিনি বলেন, ‘উত্তরাঞ্চলে সাঁওতাল ও অন্য ধর্মাবলম্বীদের ধর্মান্তরে খ্রিস্টান মিশনারির তৎপরতা অন্য ধর্মাবলম্বীদের কাছে ইসলামের মর্মবাণী পৌঁছাতে আমাদের ব্যর্থতা প্রমাণ করলেও তার বিপরীতে কোনো হিংসাত্মক মনোভাব সৃষ্টি ইসলাম কোনোভাবেই সমর্থন করে না। সেটা হলে অন্য ধর্মাবলম্বীদের মধ্যে ইসলামের প্রতি আরো বিরূপ মনোভাব তৈরি হবে। এটা আমাদের কাম্য নয়। আমাদের উচিত সবার কাছে ইসলামের শ্রেষ্ঠত্ব তুলে ধরা, যাতে অন্য ধর্মাবলম্বীরাও ইসলামের পথে আসে।’\nসূত্র: কালের কণ্ঠ, ২০ জানুয়ারি, ২০১০ ও সিএইচটি রিসার্চ ফাউন্ডেশন আর্কাইভ।\nঘটনাপ্রবাহ: খ্রিস্টিয়ানাইজেশন, ধর্মান্তকরণ\nPrevious PostPrevious খাগড়াছড়িতে করোনা আক্রান্ত হয়ে এক ও উপসর্গ নিয়ে ৩ জনের মৃত্যু\nNext PostNext মাটিরাঙ্গায় অবৈধ কাঠ আটক করেছে সেনাবাহিনী\nহেফাজতে ইসলামের মহাসচিব নুরুল ইসলাম জিহাদী..\nবৃষ্টি আর কুয়োর পানিতেই পানছড়িতে মুসল্লিদের..\n১৮ থেকে ৫০ বছর বয়সী বিদেশিদের..\nবান্দরবানে মহাপিন্ড দান..\nকক্সবাজার বায়তুশ শরফে ফাতিহায়ে ইয়াজ দাহুম..\nমাটিরাঙ্গার আশোকারামা বৌদ্ধ বিহারে কঠিন চীবর..\nসম্প্রীতির মাধ্যমে সহিংসতা রোধে সকলকে এগিয়ে..\nরাজবন বিহারে শেষ হলো কঠিন চীবর..\nরাইখালীর বড়খোলা পাড়া বৌদ্ধ বিহারের কঠিন..\nএক বছরে কুরআন হিফজ করে সম্মাননা..\nবান্দরবানে কঠিন চীবর দানোৎসব উদযাপন..\nরাঙামাটির ধনপাতা বনবিহারের ১৭তম কঠিন চীবর..\nখাগড়াছড়িতে বিভিন্ন বিহারে দানোত্তম কঠিন চীবর..


এমপি ছোট মনিরকে সংবর্ধনা\n৮ সেপ্টেম্বর, ২০১৯ / ৪৫ জন দেখেছেন\nমো: নাসির উদ্দিন, ভূঞাপুর (টাঙ্গাইল) প্রতিনিধি: টাঙ্গাইলের ভূঞাপুরে ফাযিল মাদ্রাসায় আলিম ১ম বর্ষের দরিদ্র শিক্ষার্থীদের মাঝে কিতাব বই বিতরণ অনুষ্ঠানে টাঙ্গাইল-২ (গোপালপুর-ভূঞাপুর) আসনের সংসদ সদস্য ছোট মনির এমপিকে সংবর্ধনা দিয়েছে ভূঞাপুর ফাযিল মাদ্রাসা।\nরবিবার (০৮ সেপ্টেম্বর) সকালে মাদরাসা মাঠে এ সংবর্ধনা অনুষ্ঠানের আয়োজন করা হয়।\nএ সময় উপস্থিত ছিলেন, উপজেলা চেয়ারম্যান আলহাজ্ব মো. আব্দুল হালিম (এ্যাডভোকেট), উপজেলা আওয়ামী লীগের যুগ্ম আহ্বায়ক মো. আব্দুল হামিদ ভোলা, ভূঞাপুর থানা অফিসার ইনচার্জ মো. রাশিদুল ইসলাম, উপজেলা ভাইস চেয়ারম্যান মো. মনিরুল ইসলাম বাবু, মহিলা ভাইস চেয়ারম্যান আলিফ নূর মিনি, ভূঞাপুর ফাযিল মাদ্রাসার অধ্যক্ষ আব্দুছ ছোবহান প্রমুখ।


১৪ লাখেরও বেশি প্রবাসী শ্রমিক চাকরি হারিয়ে দেশে ফিরে এসেছেন বা আসছেন\n- চ্যানেল আই অনলাইন ১ জুন, ২০২০ ১৬:৩২\nকোভিড-১৯ ছড়িয়ে পড়ার কারণে বাংলাদেশের অর্থনীতি ও উন্নয়ন একটি সংকটময় মুহূর্তে উপনীত হয়েছে। এ মহামারি নিম্ন আয়ের মানুষকে অস্বাভাবিকভাবে প্রভাবিত করেছে। দেশের প্রায় ১০ কোটি ২২ লাখ (১০০.২২ মিলিয়ন) মানুষ অর্থনৈতিক ও স্বাস্থ্যগত দুর্বলতার ঝুঁকিতে রয়েছেন। প্রায় ৭৪ শতাংশ পরিবারের উপার্জন কমে গেছে। চৌদ্দ লাখেরও বেশি প্রবাসী শ্রমিক চাকরি হারিয়ে দেশে ফিরে এসেছেন বা ফিরে আসছেন।\nব্র্যাক, ডেটা সেন্স এবং উন্নয়ন সমন্বয়-এর এক যৌথ সমীক্ষায় এই তথ্য উঠে এসেছে।\n‘কোভিড-১৯ এবং জাতীয় বাজেট ২০২০-২০২১: নিম্নআয়ের মানুষের জন্য কৌশল পুনর্বিবেচনা’ শীর্ষক এই সমীক্ষার ফলাফল সোমবার এক ডিজিটাল সংবাদ সম্মেলনে প্রকাশ করা হয়।\nব্র্যাকের ঊর্ধ্বতন পরিচালক কেএএম মোর্শেদের সঞ্চালনায় অনুষ্ঠানে গবেষণা প্রতিবেদনটি উপস্থাপন করেন আইসোশ্যাল-এর প্রধান নির্বাহী কর্মকর্তা ড. অনন্য রায়হান। প্যানেল আলোচক হিসেবে উপস্থিত ছিলেন বাংলাদেশ ইনস্টিটিউট অব ডেভেলপমেন্ট স্টাডিজের (বিআইডিএস) সিনিয়র রিসার্চ ফেলো ড. নাজনীন আহমেদ এবং ব্র্যাক ইনস্টিটিউট অব গভর্নেন্স অ্যান্ড ডেভেলপমেন্টের (বিআইজিডি) নির্বাহী পরিচালক ড. ইমরান মতিন।\nগবেষণা ফলাফলে দেখা যায় দেশে অর্থনৈতিক ও স্বাস্থ্যগত ঝুঁকিতে থাকা জনগোষ্ঠীর মধ্যে ৫ কোটি ৩৬ লাখ (৫৩.৬৪ মিলিয়ন) মানুষ চরম দরিদ্র (দৈনিক আয় ১.৯ ডলার)। এদের মধ্যে নতুন করে চরম দরিদ্র হয়ে পড়া পরিবারগুলোও রয়েছে। উচ্চ অর্থনৈতিক ঝুঁকিতে থাকা চরম দরিদ্রের সংখ্যা ৪ কোটি ৭৩ লাখ (৪৭.৩৩ মিলিয়ন) এবং উচ্চ স্বাস্থ্যঝুঁকিতে রয়েছেন ৩ কোটি ৬৩ লাখ (৩৬.৩৩ মিলিয়ন)মানুষ।\nসমীক্ষায় আরো জানা যায়- নিম্নআয়ের মানুষের এই রোগের সংক্রমিত হওয়ার ঝুঁকি বেশি। এসব পরিবারের উপার্জনশীল সদস্যের মৃত্যু হলে নারী ও শিশুদের মধ্যে অনাহার এবং অপুষ্টির শিকার হওয়ার উচ্চ আশঙ্কা সৃষ্টি হবে।\nড. আতিউর রহমান বলেন, ‘মানুষকে আগে বাঁচাতে হবে, তারপর স্বপ্নপূরণ আর সুখে থাকার চিন্তা। তাই এবারের বাজেট হোক বেঁচে থাকার বা টিকে থাকার বাজেট। কোভিড-১৯ এর এই মহামারিতে সবচেয়ে হুমকির মুখে স্বাস্থ্যব্যবস্থা। মধ্যবিত্তরাই চিকিতসাসেবা পাবেন কি না সেই আতঙ্কে আছেন, দরিদ্রদের অবস্থা তো আরও করুণ। স্বাস্থ্যখাত ঠিক না করলে বিদেশি বিনিয়োগ আসবে না, আমাদের অর্থনীতিও আগাবে না।’\nড. ইমরান মতিন বলেন, ‘জনগণের আতঙ্ক স্বাস্থ্যখাতে অবকাঠামো ও মানবসম্পদ বাড়াতে হবে। উপজেলা ও গ্রামীণ পর্যায়েও সার্বক্ষণিক ডাক্তার ও স্বাস্থ্যকর্মী, প্রয়োজনীয় চিকিৎসা সরঞ্জাম রাখতে হবে।‘\nসভাপতির বক্তব্যে ড. হোসেন জিল্লুর রহমান বলেন, ‘এখন নতুন তালিকা তৈরির সময়ক্ষেপনের দিকে না গিয়ে আগের তালিকা ধরেই কাজ করা শ্রেয়। ৭৮ লাখ প্রাথমিক শিক্ষার্থীকে যে ১০০ তাকা করে বৃত্তি দেওয়া হচ্ছে, তা এখনই ৫০০ টাকায় উন্নীত করা দরকার। এতে করে সঠিক জায়গায় সহায়তা পৌঁছানো অনেকটা নিশ্চিত হবে। শুধু বরাদ্দ করলেই হয় না, সবার কথা, সুবিধা-অসুবিধা শুনে দক্ষতাপূর্ণ, কার্যকর ও কৌশলী বাজেট করতে হবে। সবাইকে একসঙ্গে হাঁটতে হবে।’\nএই গবেষণার আলোকে জাতীয় বাজেট ২০২০-২০২১-এ অন্তর্ভুক্তির জন্য কিছু প্রস্তাব পেশ করা হয়। এর মধ্যে উল্লেখযোগ্য হচ্ছে- নিম্নআয়ের যেসব পরিবারের উপার্জনকারী কোভিড-১৯-এ আক্রান্ত হয়ে উপার্জনহীন হয়েছেন বা মারা গেছেন সেইসব ক্ষতিগ্রস্ত পরিবারে অন্তত তিন বছরের জন্য নগদ সহায়তা প্রবর্তন করা। ২০২০-২০২১ অর্থবছর থেকে চরম দরিদ্র ও দরিদ্রদের জন্য এবং ২০২১-২০২২ অর্থবছর থেকে অন্যান্য বেকার গোষ্ঠীগুলির জন্য সর্বজনীন বেকারত্ব সুবিধা স্কিম চালু করা।\nসরকারি পরিষেবা ও সুবিধাগুলো নাগরিকদের কাছে সহজলভ্য করতে ২০২০-২০২১ অর্থবছরে নাগরিকদের (বয়স নির্বিশেষে) সর্বজনীন পরিচয় ব্যবস্থা তৈরি এবং প্রবর্তন করা। সরকারি-বেসরকারি অংশীদারত্বের মাধ্যমে সামাজিক সুরক্ষা স্কিম, ঋণ, সঞ্চয় এবং বিমা ইত্যাদি সুবিধা পাওয়ার জন্য সকল নাগরিককে সর্বজনীন ডিজিটাল পরিষেবাদিতে অন্তর্ভুক্ত করা। জীবিকা, শিক্ষা, স্বাস্থ্য ও সুরক্ষা প্রাপ্তির সুযোগ নিশ্চিত করার জন্য ১৬ বছরের বেশি বয়সী সমস্ত বাংলাদেশি নাগরিকের জন্য পৃথক ডিজিটাল যন্ত্রাদিএবং নির্ভরযোগ্য ইন্টারনেট পরিষেবা চালু করা।\nবাজেটবাজেটে দরিদ্রদের জন্য বিশেষ স্কিমব্র্যাক


আলীকদ‌মে শীতবস্ত্র ও ফ্রি চি‌কিৎসা সেবা দিল ৫৭বি‌জি‌বি - parbattanews\nআলীকদ‌মে শীতবস্ত্র ও ফ্রি চি‌কিৎসা সেবা দিল ৫৭বি‌জি‌বি\nরবিবার ফেব্রুয়ারি ২০, ২০২২\nআপডেট: ২০২২-০২-২০ ১১:৫৮:৩৮\nবান্দরবানের আলীকদমের দুর্গম এলাকায় অসহায় ও দুস্থ পরিবারের মাঝে শীতবস্ত্র বিতরণ এবং ফ্রি মেডিক্যাল ক্যাম্পেইন ক‌রে‌ছে আলীকদম ৫৭বি‌জি‌বি।\nর‌বিবার (২০ ফেব্রুয়ারি) সকা‌লে আলীকদম ব‌্যাটা‌লিয়‌নের সদর প্রাঙ্গনে ৫৭বি‌জি‌বি’র কমান্ডার লে. ক‌র্নেল মো. ইফ‌তেখার হো‌সেন প্রধান অ‌তি‌থি হি‌সে‌বে উপ‌স্থিত থে‌কে শীতবস্ত্র বিতরণ ও রোগী‌দের বিনামূ‌ল্যে সহায়তা দেন।\nএসময় স্বাস্থ্যবিধি মেনে স্থানীয় দুস্থ অসহায় ক্ষুদ্র নৃ-গোষ্ঠী এবং বাঙ্গালী ৭৫০টি পরিবারের মাঝে সামাজিক দূরত্ব বজায় রেখে ২৫০টি কম্বল, ২৫০টি শাড়ি ও ২৫০টি লুঙ্গি বিতরণ করা হয়। এছাড়া ২৫০ জনের অধিক স্থানীয় বাসিন্দাদের মাঝে বিনামূল্যে চিকিৎসা সেবা ও ঔষধ সামগ্রী বিতরণ করা হয়।\nআলীকদম ৫৭বি‌জি‌বির কমান্ডার লে. ক‌র্নেল ব‌লেন, অত‌্যান্ত দুর্গম এলাকা হওয়া স‌ত্ত্বেও প্রতিষ্ঠার পর থেকে আলীকদম ব্যাটালিয়ন (৫৭ বিজিবি) আলীকদমসহ থানচি সীমান্তে বিভিন্ন সহযোগিতা ও উন্নয়নমূলক কাজে অংশগ্রহণ ক‌রে আস‌ছে। স্থানীয় জনগণের উপর আস্থা রেখে সীমান্তের অতন্ত্র প্রহরী হিসেবে দায়িত্ব পালন করে যাচ্ছে ৫৭ বি‌জি‌বি।\nশীতবস্ত্র বিতরণ ও মেডিক্যাল ক্যাম্পেইন এর সময় ৫৭বি‌জি‌বির কর্মকর্তা ও স্থানীয় জনপ্রতিনিধিরা উপ‌স্থিত ছি‌লেন।\nPrevious PostPrevious নানিয়ারচরে বিষপানে যুবকের মৃত্যু\nNext PostNext ডিএসএ প্রথম বিভাগ ক্রিকেট লীগে কলাতলি ক্রিকেট ক্লাবের ঘরে শিরোপা


কর্ণফুলী প্রতিনিধি\t ৩০ জুন ২০২০ ৬:২৪ অপরাহ্ন\nকরোনাভাইরাস সংক্রমণ প্রতিরোধে চট্টগ্রামের কর্ণফুলী উপজেলায় অভিযান চালিয়েছে প্রশাসন। এসময় সামাজিক দূরত্ব ও স্বাস্থ্যবিধি না মানায় ৮ জনকে অর্থদণ্ড করা হয়।\nমঙ্গলবার (৩০ জুন) দিনভর উপজেলার ক্রসিং, কলেজ বাজার, শিকলবাহা, মইজ্জ্যারটেক, শাহ্ আমানত সেতুর টোল প্লাজা এলাকায় এ অভিযান পরিচালিত হয়।\nঅভিযানে উপজেলা নির্বাহী ম্যাজিস্ট্রেট ও নির্বাহী অফিসার মো. নোমান হোসেনের নেতৃত্ব দেন। এসময় বিভিন্ন গণপরিবহনে যাত্রীরা মাস্ক না পড়া ও স্বাস্থ্যবিধি অমান্য করায় ভ্রাম্যমাণ আদালতের মাধ্যমে ৮ যাত্রীকে ১ হাজার ৬০০ টাকা জরিমানা করেন তিনি।\nএ বিষয়ে উপজেলা নির্বাহী অফিসার মো. নোমান হোসেন বলেন, প্রাণঘাতি করোনাভাইরাস প্রতিরোধের অন্যতম প্রধান উপায় হচ্ছে জনসচেতনতা। তাই জনসাধারণের মাঝে জনসচেতনতা সৃষ্টির জন্য শুরু থেকেই নানা কার্যক্রম চালিয়ে যাচ্ছি। গণপরিবহনে যাত্রীরা মাস্ক না পড়া ও স্বাস্থ্যবিধি না মানায় তাদের অর্থদণ্ড করা হয়েছে।\nস্বাধীনতা আন্দোলনের সারথী সুলতানুল কবির চৌধুরীর মৃত্যুবার্ষিকী আজ\nকক্সবাজার সদর হাসপাতাল পেল ৩টি হাই ফ্লো ন্যাজাল ক্যানোলা\nকরোনার রক্তচোখ, একদিনেই ৫ মৃত্যু—চট্টগ্রামে শনাক্ত বেড়ে ২৭৪


এবার সাবেক অর্থমন্ত্রী এবং পররাষ্ট্রমন্ত্রীর বাসার দেয়াল ভাঙলেন মেয়র আরিফ\nআপডেট:০৩:৩৬, জানুয়ারি ২৮ , ২০১৯\nসিলেট প্রতিবেদক: সড়ক প্রশস্থ করতে এবার সাবেক অর্থমন্ত্রী আবুল মাল আব্দুল মুহিত এবং পররাষ্ট্রমন্ত্রী ড. এ কে আব্দুল মোমেনর বাসা হাফিজ কমপ্লেক্স এর দেয়াল ভাঙার কাজ শুরু করেছে সিলেট সিটি কর্পোরেশন (সিসিক)।\nগত শনিবার সিসিক মেয়র আরিফুল হক চৌধুরী হাফিজ কমপ্লেক্সে গিয়ে পররাষ্ট্রমন্ত্রী ড. এ কে আব্দুল মোমিনের বড় ভাই ড. এ কে আব্দুল মুবিন এর কাছে সড়ক প্রশস্থকরণের জন্য ৫ ফুট ভূমি ছেড়ে দেয়ার অনুরোধ জানালে জনস্বার্থে সড়কের জন্য ৫ ফুট ভূমি ছেড়ে দেন তিনি। এরপর সোমবার হাফিজ কমপ্লেক্সের প্রধান ফটকের সামনের গাছ কাটা ও দেয়াল ভাঙার কাজ শুরু করা হয়।\nসড়ক প্রশস্থকরণের ধারাবাহিকতার অংশ হিসেবে পররাষ্ট্রমন্ত্রী ড. এ কে আব্দুল মোমেন ও আমাদের অভিভাবক সাবেক অর্থমন্ত্রী আবুল মাল আব্দুল মুহিতের বাড়ির প্রধান ফটকের দেয়াল ভাঙার কাজ শুরু হয় বলে জানান সিসিক মেয়র আরিফুল হক চৌধুরী। তিনি বলেন, হাফিজ কমপ্লেক্স এর ভূমি জন স্বার্থে ছেড়ে দেয়া দৃষ্টান্ত হয়ে থাকবে।\nএসময় পররাষ্ট্রমন্ত্রী ড. এ কে আব্দুল মোমেনের পরিবারের সদস্যরা সিসিকের উপ সহকারী প্রকৌশলী ইসম্লাুর রহমান সহ অন্যন্য কর্মকর্তা-কর্মচারীরা উপস্থিত ছিলেন।


চাষের সঙ্গে কোনও যোগ নেই, অথচ নেতৃত্ব দিচ্ছেন কৃষক আন্দোলনের - চিনে নিন সেইসব নেতাদের | Farmers Protest, list of farmer leaders with non-farming background and occupation ALB\nচাষের সঙ্গে কোনও যোগ নেই, অথচ নেতৃত্ব দিচ্ছেন কৃষক আন্দোলনের - চিনে নিন সেইসব নেতাদের\nFirst Published Dec 12, 2020, 4:44 PM IST\nদিল্লিতে প্রায় এক পক্ষকাল ধরে চলছে কৃষক বিক্ষোভ। নয়া কৃষি আইন সম্পর্কে ইতিমধ্যেই তাঁদের সঙ্গে আলোচনায় বসেছেন কেন্দ্রীয় স্বরাষ্ট্রমন্ত্রী অমিত শাহ এবং কৃষিমন্ত্রী নরেন্দ্র সি তোমর। কেন্দ্রের পক্ষ থেকে লিখিত প্রস্তাব দিয়ে বলা হয়েছে এমএসপি সুরক্ষা এবং চুক্তি চাষ-সহ বিভিন্ন বিষয়ে আলোচনা করতে প্রস্তুত কেন্দ্র। তা সত্ত্বেও অচলাবস্থা কাটেনি। কেন্দ্রের সঙ্গে আলোচনা করতে আসছেন বিভিন্ন কৃষক সংগঠনের নেতারা। তবে তাঁরা কি আদৌ মাটির সঙ্গে যুক্ত? চাষের সঙ্গে যুক্ত? দেখুন তো -\nপঞ্জাবের ক্রান্তিকারি কিষাণ ইউনিয়নের রাজ্য সভাপতি। তিনি সিপিআই (মাওবাদী)-র সঙ্গে যুক্ত।\nপটভূমি / পেশা: পাতিয়ালা-র বাসিন্দা এবং পঞ্জাব-এর স্বাস্থ্য বিভাগের অবসরপ্রাপ্ত চিকিৎসক।\nঅল ইন্ডিয়া কিষাণ সভা (এআইকেএস)-র সাধারণ সম্পাদক এবং ইল ইন্ডিয়া এগ্রিকালচারাল ওয়ার্কাস ইউনিয়নের যুগ্ম সম্পাদক। তিনি সিপিআই (এম) দলের সদস্য।\nপটভূমি / পেশা: পশ্চিমবঙ্গের হাওড়ার বাসিন্দা এবং উলুবেড়িয়া লোকসভা কেন্দ্রের প্রাক্তন সাংসদ (সিপিএম)। তিনি ১৯৮০ থেকে ২০০৯ সাল পর্যন্ত সংসদ সদস্য ছিলেন। ১৯৮০ থেকে ১৯৯১ সাল পর্যন্ত তিনি ডিওয়াইএফআই-এর সাধারণ সম্পাদকও ছিলেন।\nনবনির্মাণ বিকাশ সংগঠন (এনএনভিএস)-এর জাতীয় আহ্বায়ক।\nপটভূমি / পেশা: ওড়িশার জগৎসিংপুরের বাসিন্দা। অক্ষয় কুমার একজন সামাজিক কর্মী এবং আন্না হাজারে এবং মেধা পাটেকারের ঘনিষ্ঠ সহযোগী। তিনি অতীতে নর্মদা বাঁচাও আন্দোলন এবং আজাদি বাঁচাও আন্দোলনের মতো বড় বড় সামাজিক আন্দোলনে অংশ নিয়েছিলেন। অক্ষয় কুমার যুবভারতীর প্রাক্তন আহ্বায়ক। তিনি সাধু বিনোবা ভাবের অনুগামী এবং প্রিন্ট মিডিয়া বিশেষত স্থানীয় ওড়িয়া দৈনিক 'সম্বাদ' এবং ইলেকট্রনিক মিডিয়া, 'কনক নিউজ'-এর সঙ্গে তাঁর ভাল সম্পর্ক রয়েছে।\nপটভূমি / পেশা: তিনি একজন সামাজিক কর্মী। মহিলা কিষাণ অধিকার মঞ্চ (এমএকেকেএম) এবং সাস্টেইনেবল অ্যান্ড হোলিস্টিক এগ্রিকালচার বা (আশা) নামে দুটি এনজিও পরিচালনা করেন তিনি।\nস্বরাজ ভারত-এর আহ্বায়ক।\nপটভূমি / পেশা: তিনি একজন সমাজকর্মী এবং একজন সেফোলজিস্ট অর্থাৎ ভোট বিশ্লেষক। কৃষক প্রতিনিধিদের অংশ না হয়েও তিনি সরকারী প্রতিনিধিদের সঙ্গে আলোচনা করছেন। কৃষকদের বিক্ষোভের সঙ্গে তিনি সক্রিয়ভাবে যুক্ত হয়েছেন এবং সংঘবদ্ধ কিষাণ মোর্চার সক্রিয় সদস্য। এআইকেএসসিসির সহ-আহ্বায়ক। তিনি ইউজিসি এবং শিক্ষার অধিকার বিষয়ক জাতীয় উপদেষ্টা পরিষদের প্রাক্তন সদস্য।\nজগমোহন সিং পটিয়ালা\nবিকেইউ (দাকাউন্দা)-র সদস্য। সিপিআই (মাওবাদী)-র সঙ্গে যুক্ত।\nপটভূমি / পেশা: তিনি পাতিয়ালার বাসিন্দা এবং প্রশিক্ষিত আকুপাঙ্কচারবিদ। জগমোহন অতীতে পঞ্জাব সরকারের সমবায় বিভাগে কাজ করতেন।\nকুলহিন্দ কিষাণ ফেডারেশনের সদস্য। তিনি সিপিএম-র সঙ্গে যুক্ত।\nপটভূমি / পেশা: পেশায় তিনি একজন আইনজীবী।\nপ্রেম সিং বনংগু\nকুলহিন্দ কিষাণ ফেডারেশনের সদস্য।


চরিত্র বদলে ফেলা ম্যালেরিয়ার ভয়ে কাঁপছে এশিয়া! | ম্যালেরিয়ার ওষুধের আবিষ্কারক ডাঃ অসীমা চ্যাটার্জির ১০০ তম জন্মবার্ষিকীর দিনই সামনে এল এই ভয়ঙ্কর খবরটি। - Bengali BoldSky\nচরিত্র বদলে ফেলা ম্যালেরিয়ার ভয়ে কাঁপছে এশিয়া!\n| Updated: Saturday, September 23, 2017, 12:50 [IST]\nম্যালেরিয়ার ওষুধের আবিষ্কারক ডাঃ অসীমা চ্যাটার্জির ১০০ তম জন্মবার্ষিকীর দিনই সামনে এল এই ভয়ঙ্কর খবরটি। সম্প্রতি বেশ কয়েকজন ম্যালেরিয়া আক্রান্ত রোগীর রক্ত পরীক্ষা করে গবেষকরা জানতে পরেছেন নতুন এক ধরনের ম্যালেরিয়া ভাইরাসের জন্ম হয়েছে, যার চিকিৎসা পুরানো মেডিসিন দিয়ে করা সম্ভব নয়। বিশেষজ্ঞদের মতে যে যে ওষুধ দিয়ে সাধারণত ম্যালেরিয়ার চিকিৎসা করা হয়ে থাকে, সেগুলির বিরুদ্ধে ইতিমধ্যেই রেজিস্টেন্স তৈরি করে ফলেছে এই নতুন ভাইরাসটি। ফলে কোনও ওষুধেই মারতে পারছে না এই নতুন, আরও শক্তিশালী ভাইরাসটিকে। এমত অবস্থায় ভারতবর্ষ সহ দক্ষিণ এশিয়ার নানা দেশে যে ভয়ঙ্কর বিপদের সামনে দাড়িয়ে, সে বিষয়ে কোনও সন্দেহ নেই।\nচিকিৎসকেরা নতুন রেজিস্টেন্স ভাইরাসটির নাম দিয়েছে "সুপার বাগ", যা ইতিমধ্যেই ভিয়েতনামে আক্রমণ চালিয়েছে। তাই তো ভারতীয় চিকিৎসকেরা বেজায় চিন্তায়। কারণ ভিয়েতনাম থেকে ভারতের দূরত্ব বেশি নয়, তাই যে কোনও মুহূর্তে ভাইরাসটি সীমানা পেরিয়ে ঢুকে পরতে পারে ভারতে। সর্বপোরি আমাদের দেশে যে হারে ড্রাগ রেজিস্টেন্স বাড়ছে, তাতে পরিস্থিতি যে কোনও সময় হাতের বাইরে চলে যেতে পারে। তাই তো সময় থাকতে থাকতে হাতের কাছে ম্যালেরিয়া রোধে সহায়ক এমন খাবার খাওয়া শুরু করতে হবে, এমনই মতামত বিশেষজ্ঞদের।\nকী কী খাবার ম্যালেরিয়া রোগের বিরুদ্ধে যুদ্ধ করতে পারে?\nএতে উপস্থিত জিঞ্জেরল এবং হাইড্রোকার্বোন শরীরে প্রবেশ করার পর রোগ প্রতিরোধ ব্যবস্থাকে এতটাই শক্তিশালী করে তোলে যে কোনও ধরনের ভাইরাসই ক্ষতি করার সুযোগ পায় না। শুধু তাই নয়, এই দুটি উপাদান দেহের অন্দরে প্রদাহ কমাতেও বিশেষ ভূমিকা নেয়। ফলে শুধু ম্যালেরিয়া ভাইরাস নয়, যে কোনও ভাইরাস বা জীবাণুর কারণে হওয়া শারীরিক অসুস্থতার প্রকোপ কমে যেতে থাকে।\n২. মৌসম্বি লেবু:\nকুইনাইনের মতো একটি শক্তিশালী উপাদান রয়েছে এই ফলটির অন্দরে, যা ম্যালেরিয়ার প্রকোপ কমাতে বিশেষ ভূমিকা পালন করে থাকে। শুধু তাই নয়, শরীরে ভিটামিন সি-এর ঘাটতি মিটিয়ে সার্বিকভাবে দৈহিক শক্তি বাড়াতেও মৌসম্বি লেবুর কোনও বিকল্প হয় না বললেই চলে। তাই তো সুস্থ থাকেত এবং ম্যালেরিয়ার মতো রোগকে দূরে রাখতে এখন থেকেই প্রতিদিনের ডায়েটে এই ফলটির অন্তর্ভুক্তি ঘটানো উচিত।\nএই মশলাটিতে উপস্থিত নানাবিধ অ্যান্টি-ইনফ্লেমেটরি প্রপাটিজ একিদকে যেমন ম্য়ালেরিয়া রোগকে দূরে রাখতে বিশেষ ভূমিকা নেয়, তেমনি মশাবাহীত এই রোগটির নানা লক্ষণ কমাতেও সাহায্য করে। প্রসঙ্গত, বেশ কিছু গবেষণায় দেখা গেছে দারুচিনিতে থাকা সিনেম্য়ালডেহাইড নামক একটি উপাদান ম্য়ালেরিয়ায় লক্ষণ কমাতেও দারুন কাজে আসে।\nকমলা লেবু, পাতি লেবু সহ এই জাতীয় ফলকে সাধারণ সাইট্রেস ফল হিসেবে গণ্য করে থাকেন চিকিৎসকেরা। এই ফলগুলিতে রয়েছে প্রচুর পরিমাণে অ্যান্টিঅক্সিডেন্ট, ভিটামিন এবং উপকারি মিনারেল, যা রোগ প্রতিরোধ ব্যবস্থার উন্নতি ঘটানোর পাশাপাশি ম্যালেরিয়া ভাইরাসের প্রসার রোধে বিশেষ ভূমিকা পালন করে থাকে। তবে এই নতুন ভাইরাসটিকে মারতে সাইট্রাস ফল কতটা কাজে লাগতে পারে, তা নিয়ে এখনও একশো শতাংশ নিশ্চিত হতে পারেননি বিজ্ঞানীরা।\nএই প্রকৃতিক উপাদনটিতে থাকা ইউজেনাল নামক একটি উপাদান এক্ষেত্রে বিশেষ ভূমিকা পালন করে থাকে। তবে শুধু ম্যালেরিয়া ভাইরাসের সংক্রমণ আটকাতে নয়, যে কোনও ধরনের ইনফেকশনের চিকিৎসাতেই তুলসি পাতার কোনও বিকল্প হয় না বললেই চলে।\nম্যালেরিয়ার ওষুধের আবিষ্কারক ডাঃ অসীমা চ্যাটার্জির ১০০ তম জন্মবার্ষিকীর দিনই সামনে এল এই ভয়ঙ্কর খবরটি।\nVietnam's main malaria treatment is failing at an alarming rate because ofahighly drug-resistant superbug that has spread into the southern part of the country from western Cambodia, scientists said Thursday.In their letter published in the Lancet Infectious Diseases journal, the scientists said the spread of the superbug across the enter Mekong sub-region isaserious threat to malaria control and eradication efforts.


কোন মতেই সংসার টিকছে না নায়িকা শ্রাবন্তীর, এক এক করে ‘তৃ’তীয় সংসারে’ও ভা’ঙনের সুর ! - Jago Desh\nHome/News/কোন মতেই সংসার টিকছে না নায়িকা শ্রাবন্তীর, এক এক করে ‘তৃ’তীয় সংসারে’ও ভা’ঙনের সুর !\nNews Leaveacomment 253 Views\nকলকাতার জনপ্রিয় নায়িকা শ্রাব’ন্তী চট্টোপাধ্যায়। ফের বিয়ে ভাঙতে চলেছে শ্রাবন্তীর। টালিপাড়ার পুজোর ঠিক আগেই এমন জল্পনা শোনা গিয়েছিল। এবার বর্তমান বর রোশন সিং স্বীকার করে নিলেন তিনি আর শ্রাবন্তী একসঙ্গে থাকছেন না। তা’র’দের বিয়ে হয় বেশ ঘটা করে, ঢা’কঢোল পি’টিয়ে সবা’ইকে জা’নিয়ে। কিন্তু ভাঙ’নের শব্দটি সহ’জে শোনা যায় না। তেমনি কলকা’তার অভি’নেত্রী শ্রাব’ন্তীর বেলায়ও হতে যা’চ্ছে! তার ‘তৃ’তীয়\nসংসারে’ও ভা’ঙনের সুর বেজে’ছে। অশা’ন্তি জা’য়গা নিয়ে’ছে শ্রা’বন্তীর সু’খের সংসারে। সম্প্রতি এমনই আ’ভাস দি’য়ে খবর প্র’কাশ করেছে ভার’তীয় গণ’মাধ্যম জি নিউ”জ ই’ন্ডিয়া।\nNext বলিউডের স’র্বকালের সেরা সু’ন্দরী মধুবালা, বেঁ’চে ছিলেন মাত্র ৩৬ বছর!


ব্যাংক ঋণ নিয়ে পলাতকদের শান্তিতে ঘুমাতে দেব না: দুদক চেয়ারম্যান\nযুগান্তর রিপোর্ট ১৬ ফেব্রুয়ারি ২০২০, ২২:৪৩ | অনলাইন সংস্করণ\nদুর্নীতি দমন কমিশনের (দুদক) চেয়ারম্যান ইকবাল মাহমুদ বলেছেন, যারা জাল-জালিয়াতি করে ব্যাংক থেকে অবৈধভাবে ঋণ নিয়ে পালিয়ে যাচ্ছেন আমরা তাদের শান্তিতে ঘুমাতে দেব না। যারা জনগণের অর্থ আত্মসাৎ করছেন তাদের কাউকে ছাড় দেয়া হবে না। আমরা আমাদের সাধ্য অনুযায়ী তাদের তাড়া করছি।\nরোববার রাজধানীর বিসিএস কর একাডেমি মিলনায়তনে দুর্নীতি দমন কমিশনের কর্মকর্তাদের ‘আয়কর আইন ও বিধানাবলী’ সংক্রান্ত বিশেষ প্রশিক্ষণ কোর্স উদ্বোধনী অনুষ্ঠানে তিনি এসব কথা বলেন।\nদুদক চেয়ারম্যান বলেন, আয়কর বা যে কোনো করই হোক তা জনগণের অর্থ। জনগণের অর্থ পরিশোধ না করা আর্থিক আত্মসাতের শামিল বলে অনেকেই মনে করেন। কীভাবে তারা সরকারি পাওনা না দিয়ে, দম্ভ ভরে সমাজে মাথা উঁচু করার সাহস পান বোধগম্য নয়। এ আত্মসাৎ নিয়ন্ত্রণ করা দুদকের আইনি ম্যান্ডেট।\nতিনি প্রশ্ন রেখে বলেন, গভীর রাতে এ রাজধানীতে যাদের ছেলেমেয়েরা বিলাসবহুল গাড়ি চালাচ্ছেন, শত কোটি টাকা ব্যাংক ঋণ নিয়ে পালিয়েছেন, অথচ তাদের অনেকের আয়কর রিটার্নই নেই। এটা কীভাবে সম্ভব? আমরা এটা বন্ধ করতে চাই। এটা চলতে পারে না।\nইকবাল মাহমুদ বলেন, বাংলাদেশের ট্যাক্স-জিডিপি রেশিও খুবই হতাশাজনক। বাংলাদেশের মানুষ ১৬ কোটি। আমরা জেনেছি, আয়কর রিটার্ন জমা দেন ২০ লাখ। আর আয়কর প্রদান করেন ১২ লাখ। যে সব সম্মানিত নাগরিকের জাতীয় পরিচয়পত্র রয়েছে, তাদের প্রত্যেকেরই ট্যাক্স রিটার্ন থাকা বাধ্যতামূলক হওয়া উচিত। এতে প্রতিটি নাগরিক নিজেকে দেশের মালিক ভাবতে পারবেন। আর ট্যাক্স রিটার্ন থাকলেই আয়কর দিতে হবে বিষয়টি কিন্তু তেমন নয়। যার আয়করযোগ্য আয় নেই তাকে কোনো আয়কর পরিশোধ করতে হবে না। তবে ট্যাক্স রিটার্ন জমা দিতে হবে। আমরা চাই আয়কর না বাড়িয়ে ট্যাক্সনেট বাড়ানো হোক। এতে প্রতিটি নাগরিকের সম্পত্তির একটি সঠিক হিসাবের ভিত্তিও পাওয়া যেতে পারে। অবৈধ সম্পদ অর্জনের পথও সঙ্কুচিত হয়। অনুপার্জিত আয় ভোগ করার প্রবণতা কমে আসবে। দুদকের তদন্ত ও অনুসন্ধানও কিছুটা সহজ হবে।\nতিনি বলেন, বাংলাদেশে বৈধ ও অবৈধভাবে অনেক বিদেশি কাজ করছেন। তাদের অনেকেই আয়কর ফাঁকি দিচ্ছেন। অবৈধভাবে এ অর্থ পাচার করছেন বলেও প্রায়ই অভিযোগ পাওয়া যায়। এক্ষেত্রে আয়কর বিভাগ, বাংলাদেশ বিনিয়োগ উন্নয়ন কর্তৃপক্ষ, রফতানি উন্নয়ন ব্যুরো, নিয়োগকারী কর্তৃপক্ষ, ইমিগ্রেশন কর্তৃপক্ষসহ সংশ্লিষ্ট সংস্থার সঙ্গে সমন্বিতভাবে এদের চিহ্নিত করে আয়কর আদায় করতে পারে। তাদের চিহ্নিত করে আইনের আওতায় নিয়ে আসতে পারে।\nতিনে বলেন, যারা ভ্যাট-ট্যাক্স ফাঁকি দেয় আয়কর বিভাগের সন্দেহ হলে তাদের ক্ষেত্রে সার্চ করতে পারে কিনা তা আমাদের জানা নেই। তবে এটা আইনে থাকা উচিত। কমিশন চায় কোনো সৎ ব্যবসায়ী যেন হয়রানির শিকার না হন। কারণ প্রাইভেট সেক্টরই অর্থনৈতিক উন্নয়নের মূল চালিকাশক্তি।\nইকবাল মাহমুদ আরও বলেন, কীভাবে আয়করের নামে স্ত্রীর কথিত মৎস্য খামার দেখিয়ে কোটি কোটি টাকা বৈধ করা হয়। আমরা তদন্তে গিয়ে দেখেছি, একজন ব্যক্তির স্ত্রীর নামে দুই কোটি টাকা মৎস্য খামারের আয় দেখানো হয়েছে। অথচ বাস্তবে কোনো মৎস্য খামারের অস্তিত্ব নেই। কথিত মৎস্য খামারের আয় যখন জাতীয় রাজস্ব বোর্ড সঠিক মর্মে প্রত্যয়ন করে, তখন দুদকের তদন্তের বিষয়টা কিছুটা হলেও জটিল হয়ে যায়। তাই এ জাতীয় সার্টিফিকেট ইস্যু করার আগে সত্যতা যাচাই করা দরকার।\nতিনি সংবিধানের ২০(২) অনুচ্ছেদ উল্লেখ করে বলেন, দুদক সংবিধানের বাধ্যবাধকতা অনুসারে কাজ করছে। ঘুষ-দুর্নীতি বা যে কোনো প্রক্রিয়ায় অনুপার্জিত আয় হোক না কেন, তা ভোগ করার চেষ্টা করা হলে দুদক প্রতিরোধ করতে দৃঢ়ভাবে প্রতিজ্ঞাবদ্ধ। অনুপার্জিত সম্পদ অর্জনকারীদের পেছনে দুদক সব সময় তাড়া করবে।\nতিনি বলেন, দীর্ঘ কর্মজীবনে দেখেছি, কোনো মানুষই জোর করে কারও পকেটে ঘুষের টাকা দিয়ে যায় না। ঘুষ চাইতে হয়। একজন শিক্ষিত কর্মক্ষম মানুষ কীভাবে হাত পেতে ঘুষ চায়? তাই ঘুষ-দুর্নীতির বিরুদ্ধে আইনি ক্ষমতার প্রয়োগ অব্যাহত থাকবে।\nজাতীয় রাজস্ব বোর্ডের সদস্য (কর প্রশাসন) আরিফা শাহানার সভাপতিত্বে অন্যদের মধ্যে বক্তব্য রাখেন জাতীয় রাজস্ব বোর্ডের সদস্য (কর নীতি) মো. আলমগীর হোসেন, দুদক মহাপরিচালক (প্রশিক্ষণ ও আইসিটি) একেএম সোহেল, বিসিএস কর একাডেমির মহাপরিচালক লুৎফুল আজিম প্রমুখ।


» যুদ্ধাপরাধের কথা শুনলে জামাতীদের অন্তরাত্মা কেঁপে উঠে\nযুদ্ধাপরাধের কথা শুনলে জামাতীদের অন্তরাত্মা কেঁপে উঠে\nলিখেছেন: মুস্তাফিজুর রহমান ফারুক | তারিখ: শুক্রবার, ১ জুলাই, ২০১১ সময়: ৯:৫৭ অপরাহ্ন |\nবাংলায় একটি প্রবাদ আছে ‘মাথার ঘায়ে কুকুর পাগল’। ঘায়ের ঘিনঘিনে পোকারা যখন মাথায় কিলবিল করে কুকুর তখন কী পরিমাণ উন্মাদ আচরণ করে, যারা এ প্রাণীটি পোষেন তারা এ বিষয়ে বিলক্ষণ অবগত আছেন। যুদ্ধাপরাধীদের বিচারের প্রসঙ্গটি বাংলাদেশে জামাতের মাথায় দুরারোগ্য ঘা হয়ে ৪০ বছর ধরে তাদের ঘুম হারাম করে রেখেছে। এ বিষয়ে কেউ কোন কথা বললেই জামাতীরা উন্মাদের মতো আচরণ করতে থাকে।\nদেশে যখন জরুরী অবস্থা চলছিল- রাজনৈতিক কার্যকলাপ নিষিদ্ধ; এমন এক পরিস্থিতিতে ২০০৭সালের ৩০ মার্চ সেনাবাহিনীর তৎকালীন প্রধান জেনারেল মইন উ আহমদ মুক্তিযোদ্ধাদের এক সমাবেশে যুদ্ধাপরাধীদের বিচারের বিষয়ে কিছু ইতিবাচক কথা বলেছিলেন, যা একদিকে যেমন মুক্তিযুদ্ধের অনুসারীদের দ্বারা অভিনন্দিত হয়, অপরদিকে জামাতী যুদ্ধাপরাধীদের মাথায় ঘায়ের পোকাগুলো কিলবিল করতে শুরু করে।\nমুক্তিযুদ্ধের সময় বাংলাদেশে ধর্মব্যবসায়ী মৌলবাদীদের সবচেয়ে বড় দল জামাতের ভূমিকা কী ছিল এবং গো.আযম, মইত্যা রাজাকার নিজামী, দেলোয়ার হোসেন সাঈদী ওরফে বাংলার ইহুদীসহ জামাতের শীর্ষ জল্লাদ নেতারা যে মুক্তিযুদ্ধের সময় পাকিস্তানি বাহিনীর একান্ত খিদমতগার ছিল, পাকিস্তানি সেনাবাহিনীর সঙ্গে হাতে হাত আর কাঁধে কাঁধ মিলিয়ে গণহত্যা, বুদ্ধিজীবী হত্যা ও নারী নির্যাতনসহ যাবতীয় ধ্বংসযজ্ঞে অংশগ্রহণ করেছে, এটা প্রমাণ করার জন্য কাউকে বেশি কষ্ট করতে হবে না। মুক্তিযুদ্ধাকালীন জামাতের মুখপত্র ‘দৈনিক সংগ্রাম’-এর পাতা উল্টালেই মইত্যা রাজাকার নিজামীদের যুদ্ধাপরাধের ভুরি ভুরি প্রমাণ পাওয়া যাবে।\nবেশ কিছু দিন আগে নিজামীর যুদ্ধাপরাধ সম্পর্কে বেসরকারি পর্যায়ে প্রথমবার তদন্ত করতে গিয়েছিলেন কিছু তরুণ সংবাদিক ও আইনজীবী পাবনায়। তারা যখন স্থানীয়দের প্রশ্ন করেছেন, ‘মাওলানা মতিউর রহমান নিজামীর যুদ্ধাপরাধ সম্পর্কে কী জানেন’- অনেকে প্রথমে বুঝতে পারেননি। পরে একজন প্রবীণ মুক্তিযোদ্ধা প্রশ্নের ধরনটি সংশোধন করে দিয়েছেন। বলেছেন, ‘মাওলানা মতিউর রহমান নিজামী’ বললে স্থানীয়রা বুঝতে পারবে না। নিজামীকে এলাকার মানুষে চেনে ১৯৭১এর ‘মইত্যা রাজাকার’ হিসেবে। ১৯৭১এ পাবনার বেড়া ও সাঁথিয়ায় পাকিস্তানি বাহিনীর প্রধান সহযোগী দু’জন দালাল ও ঘাতক ভয়াবহ ত্রাস সৃষ্টি করেছিল। এরা হচ্ছে মইত্যা রাজাকার নিজামী ও সাত্তার রাজাকার। এলাকার মুক্তিযোদ্ধারা না বললে কারো পক্ষে জানা সম্ভব ছিল না ‘আল্লাহর আইন ও সৎ লোকের শাসন’ প্রতিষ্ঠার দাবিদার জামাত নেতা মাওলানা মতিউর রহমান নিজামী ১৯৭১এ কত ধরনের অপকর্ম করেছে।\nনিজামী ও তার অনুসারীরা বলবে- এলাকার মানুষরা মিথ্যা বলেছে। খোদ নিজামী এ কথা বহুবার বলেছে- ১৯৭১এ সে বা তার দলের কেউ পাকিস্তানি বাহিনীর সহযোগী ছিল না, ১৯৭১এ রাজাকার, আলবাদর প্রভৃতি ঘাতক বাহিনী তারা গঠন করেনি, কোন মুক্তিযোদ্ধাকে তারা হত্যা করেনি, কোন ধরনের যুদ্ধাপরাধ করেনি। ১৯৭১-এর বুদ্ধিজীবী হত্যা সম্পর্কে নিজামী নির্দিষ্টভাবে বলেছে- এর জন্য তারা নয়, আওয়ামী লীগই দায়ী। প্রশ্ন হচ্ছে- মইত্যা রাজাকার নিজামীরা যদি নির্দোষই হবে তাহলে যুদ্ধাপরাধীদের বিচারের প্রসঙ্গ উঠলে কেন তারা উন্মাদের মতো আচরণ করে? কেন তারা যুদ্ধাপরাধীদের বিচারের বিরোধিতা করে? বিচার শুরু হলে নিজামীরা আদালতে প্রমাণ করুক, তারা যুদ্ধাপরাধ করেনি, ১৯৭১এ যাবতীয় হত্যা ও নির্যাতনের জন্য মুক্তযোদ্ধারা দায়ী!\nঘাতক নিজামীরা নিশ্চয় এমন কথা বলবে না যে, ১৯৭১এ বাংলাদেশে যুদ্ধাপরাধের কোন ঘটনা ঘটেনি! যুদ্ধাপরাধ যদি হয়ে থাকে তার বিচার কেন হবে না?\n২০০১ সালে বিএনপি’র কাঁধে সওয়ার হয়ে ঘাতক নিজামীরা ক্ষমতার শরীক হয়েছে, মন্ত্রীও হয়েছে। দেশপ্রেমিকদের বিবেচনায় গো’আযম, নিজামীরা বা জামাত স্বাধীনতা সমর্থক না হলেও তারা তাই মনে করে। যে কারণে তাদের বিরুদ্ধে কথা বললেই দেশদ্রোহী বানিয়ে হত্যার রাজনীতিতে মেতে রয়েছে। সুযোগ পেলেই তারা আঘাত করে। ১৯৭১ সাল থেকেই তারা স্বাধীনতার স্বপক্ষের লোকদের হত্যার ক্ষেত্র তৈরি করেছে। জামাতের জন্ম থেকেই সচেতন মহল তাদের ফ্যাসিস্ট আচরণ প্রত্যক্ষ করছে। আদর্শগতভাবে জামাত যে হিটলার ও মুসোলিনের ফ্যাসিবাদ ও নাৎসিবাদের একনিষ্ঠ অনুসারী- এ কথা এই দলের প্রতিষ্ঠাতা মওদুদীই বলে গেছে। তাই আমরা দেখতে চাই যুদ্ধাপরাধীদের বিচারের বিষয়ে সরকারের পদক্ষেপ কী?\nসূত্র: দৈনিক আল ইহসান, ৩১ জানুয়ারী, ২০১১\nট্যাগ: ১৯৭১, জামাত, যুদ্ধাপরাধীদের বিচার, রাজাকারের বিচার\nসর্বশেষ সম্পাদনা: জুলাই ৭, ২০১১ সময়: ৮:৩১ পূর্বাহ্ন [fbls]


রাজধানীর কলাবাগানে স্কুলছাত্রীর মৃত্যুর ঘটনাটি ‘পূর্ণাঙ্গ ক্রাইম’ : আইজিপি বেনজীর আহমেদ - Asian News of Bangladesh\nঢাকা: দুপুর ১:৫১ মিনিট, শুক্রবার, ২৩শে এপ্রিল, ২০২১ খ্রিস্টাব্দ, ১০ই বৈশাখ, ১৪২৮ বঙ্গাব্দ ,গ্রীষ্মকাল, ১১ই রমজান, ১৪৪২ হিজরি\nকলাবাগানে স্কুলছাত্রীর মৃত্যুর ঘটনা ‘পূর্ণাঙ্গ ক্রাইম’\nনিজস্ব প্রতিবেদক, এএনবি নিউজ এজেন্সীপ্রকাশিত: জানুয়ারি ১২, ২০২১\nনিজস্ব প্রতিবেদক, এএনবি নিউজএজেন্সি ডটকম : সোমবার র‌্যাব সদরদপ্তরে এক অনুষ্ঠানে বক্তব্যে অভিভাবকদের প্রতি সন্তানের ওপর নজর রাখার পরামর্শ দিয়ে পুলিশের মহাপরিদর্শক বেনজীর আহমেদ বলেন, রাজধানীর কলাবাগানে স্কুলছাত্রীর মৃত্যুর ঘটনাটি ছিলো ‘পূর্ণাঙ্গ ক্রাইম’।\nআইজিপি বলেন, “১৮ বছরের নিচে বয়সের সবাই শিশু। মানবাধিকার কর্মীরা এনজিওকর্মীরা অনেক হৈ চৈ করে অনেক আইন কিন্তু পরিবর্তন সংশোধন করেছেন। কিন্তু কলাবাগানে যে ঘটনাটি ঘটেছে তা কিন্তু পূর্ণাঙ্গ ক্রাইম। এখানে ধর্ষণ ঘটানো হয়েছে, মৃত্যু ঘটানো হয়েছে। অথচ আমাদের দেশের আইন অনুযায়ী উভয়ই কিন্তু শিশু। “অথচ আমরা এই আইনগুলো করেছি। অবশ্যই আমাদের আধুনিকায়ন দরকার, আইজিপি হিসেবে আমি দ্বিমত পোষণ করি না। তবে অত্যাধুনিক আইন করতে গিয়ে আমরা দেশের মধ্যে কোনো সমস্যা তৈরি করছি কি না সেদিকেও খেয়াল রাখতে হবে।”\nগত ৭ জানুয়ারি রাজধানীর একটি ইংরেজি মাধ্যম স্কুলের ও লেভেলের এই ছাত্রীকে অচেতন অবস্থায় ধানমণ্ডির আনোয়ার খান মডার্ন হাসপাতালে নিয়ে যান তার ছেলে বন্ধু ইফতেখার ফারদিন দিহান। তবে তার আগেই মেয়েটির মৃত্যু হয়। পরদিন ময়নাতদন্ত শেষে ঢাকা মেডিকেল কলেজের ফরেনসিক মেডিসিন বিভাগের প্রধান ডা. সোহেল মাহমুদ বলেন, “তার শরীরের কোথাও আঘাতের চিহ্ন পাওয়া না গেলেও যৌনাঙ্গ ও পায়ুপথে ক্ষত চিহ্ন পাওয়া গেছে। বিকৃত যৌনাচারের কারণে অতিরিক্ত রক্তক্ষরণে তার মৃত্যু হয়েছে।” ১৭ বছরের মেয়েটিকে ‘ধর্ষণের পর হত্যার’ অভিযোগে দায়ের করা মামলায় গ্রেপ্তার দিহান এরইমধ্যে আদালতে ‘দোষ স্বীকার’ করে জবানবন্দি দিয়েছেন।\nজিজ্ঞাসাবাদে দিহানের দেওয়া তথ্যের বরাত দিয়ে পুলিশের রমনা বিভাগের উপকমিশনার সাজ্জাদুর রহমান বলেছিলেন, “দুইজনের সম্মতিতে তাদের মধ্যে শারীরিক সম্পর্ক হয়।” তবে মেয়েটির বাবা মামলায় অভিযোগ করেছেন, তার মেয়েকে কলাবাগান ডলফিন গলির বাসায় ডেকে নিয়ে ‘ধর্ষণ করেন’ দিহান। প্রচুর রক্তক্ষরণের কারণে অচেতন হয়ে পড়লে বিষয়টি ভিন্নখাতে নেওয়ার জন্য আসামি নিজেই তাকে আনোয়ার খান মডার্ন হাসপাতালে নিয়ে যান।\nএদিকে পুলিশ মামলায় দিহানের বয়স ১৮ বছর উল্লেখ করলেও মেয়েটির সহপাঠীদের দাবি, রাজধানীর অপর একটি ইংরেজি মাধ্যম স্কুল থেকে আগেই ‘ও লেভেল’ পাশ করা দিহানের বয়স অন্তত ২১ বছর। এ ধরনের ঘটনার পুনরাবৃত্তি রোধে অভিভাবকদের আরও দায়িত্বশীল হওয়া দরকার বলে মনে করেন পুলিশ প্রধান বেনজীর আহমেদ।\nআইজিপি বলেন, “পরিবারকে জানতে হবে ছেলে বা মেয়ে কোথায় কার সাথে মিশে, কী করে, কখন কোথায় যায়। এটা প্যারেন্টাল কন্ট্রোল। সন্তান জন্ম দিলে দায়-দায়িত্ব পিতামাতাকে নিতে হবে।” জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে আয়োজিত ‘র‌্যাব সেবা সপ্তাহ’- এ দরিদ্র, প্রতিবন্ধী ও মেধাবী শিক্ষার্থীদের মাঝে শিক্ষা সহায়তা প্রদান অনুষ্ঠানে বক্তব্য দেন পুলিশের মহাপরিদর্শক। র‌্যাব সদরদপ্তরের শহীদ লেফটেন্যান্ট কর্নেল আজাদ মেমোরিয়াল হলে দরিদ্র, প্রতিবন্ধী ও মেধাবী ৫০ জন শিক্ষার্থীকে শিক্ষা সহায়তা, বই ও সনদপত্র দেওয়া হয়।\nআইজিপি বেনজীর আহমেদ বলেন, “২০৪১ সালের মধ্যে আধুনিক বাংলাদেশ, ধনী বাংলাদেশ গড়ে উঠবে। আজকের যারা শিশু-কিশোর তারাই মূলত ওই আধুনিক বাংলাদেশের, ধনী বাংলাদেশের প্রতিনিধিত্ব করবে।” সেখানে এখন এই কিশোরদের মধ্যে ‘গ্যাং কালচার’ গড়ে উঠার কথা তুলে ধরে তিনি বলেন, “আমাদের সমস্যা হচ্ছে কিশোর গ্যাং। তারা মাদক নিয়ে ধ্বংস হয়ে যাক সেটা আমরা কোনোমতেই বরদাশত করতে পারি না।\n“নতুন প্রজন্ম সামাজিকভাবে বিলুপ্ত বা বিনাশ হবে, তা হতে দেওয়া যাবে না। তাদেরকে সেই সময়ের জন্য যোগ্য নাগরিক হিসাবে গড়ে তুলতে হবে। সেজন্য আমাদের সমাজের সাথে পরিবারকেও এগিয়ে আসতে হবে।” সন্তান কোথায় যায়, কার সাথে মিশে, কী করে সে সম্পর্কে খোঁজ-খবর রাখাটা বাবা-মায়ের দায়িত্ব উল্লেখ করে তিনি বলেন, “দায় যদি না নিতে পারেন তাহলে সন্তান জন্ম দিয়েছেন কেন?” শিশু অপরাধীদের সামলানোর ক্ষেত্রে প্রতিবন্ধকতাগুলো তুলে ধরে আইজিপি বলেন, “শিশুকে থানায় আনলেই প্রবেশন অফিসার নিয়ে আসতে হবে। বিন্তু দেশে প্রয়োজনীয় সংখ্যক প্রবেশন অফিসার নেই। “তাদের রাখতে হবে শিশু সংশোধনাগারে। দেশে কয়টি আছে শিশু সংশোধনাগার? বিচার হবে শিশু আদালতে, কয়টি আছে এই শিশু আদালত?”\nআইজিপি বলেন, “বিশ্বে করোনাভাইরাস মোকাবিলায় সফলতার দিক দিয়ে বাংলাদেশ ২০তম অবস্থানে রয়েছে, এটা বাংলাদেশের সাফল্য। “আমরা প্রধানমন্ত্রী শেখ হাসিনার নেতৃত্বে শুধু করোনা মহামারীর বিরুদ্ধে সাফল্য অর্জন করিনি, আমরা অর্থনৈতিক দিক থেকেও সাফল্যের দিকে এগিয়ে যাচ্ছি। এজন্য জিডিপিতে সাম্প্রতি আমরা ভারতের চেয়ে এগিয়ে আছি।” দেশে বর্তমান উন্নয়নের গতি আগামী ৫-৬ বছর অব্যাহত থাকলে ‘দরিদ্র আর দুঃস্থ শব্দগুলোর দ্রুত বিলুপ্তি ঘটবে’ বলে আশা প্রকাশ করেন তিনি।\nপুলিশ প্রধান বেনজীর আহমেদ বলেন, “আমরা চাই না সেবা সপ্তাহ শুধু সপ্তাহের মধ্যে সীমাবদ্ধ থাকুক। প্রতিটি দিন, মাস, বছর হয়ে উঠুক সেবা সপ্তাহ। এভাবে দেশের প্রতিটি মানুষের জন্য সেবার ব্রত নিয়ে আমরা কাজ করতে চাই।”\nকরোনাভাইরাস মহামারীর মধ্যে আইনশৃঙ্খলা রক্ষাকারী বাহিনীর কাজের প্রশংসা করে তিনি বলেন, “এই করোনাকালে তারা যেমন মাঠে নিত্য প্রয়োজনীয় সামগ্রী বিতরণ করেছে, অসহায় মানুষের পাশে থেকেছে তেমনি নকল মাস্ক-ওষুধ, ভুয়া করোনা টেস্টিং কিটের বিরুদ্ধে অভিযান পরিচালনা করেছে।” অনুষ্ঠানে র‌্যাব মহাপরিচালক অতিরিক্ত আইজিপি চৌধুরী আব্দুল্লাহ আল মামুন এবং র‍্যাবের অতিরিক্ত মহাপরিচালক কর্নেল তোফায়েল মোস্তফা সরোয়ার বক্তব্য দেন।


ভালবাসা কি পাপ? যদি পাপ না হয় তাহলে কোন মেয়ে অন্য আরেকটা ছেলের সাথে পালিয়ে গেলে মেয়ের পরিবার সমাজের কাছে ছোট হয়ে যায় কেনও আর ছেলের পরিবার এতটা ছোট হয় না কেন যতটা মেয়ের পরিবার ছোট হয়? - Bissoy Answers\n2,015 জন দেখেছেন\n17 জুন 2015 "নিত্য ঝুট ঝামেলা" বিভাগে জিজ্ঞাসা করেছেন ali ur rahman (35 পয়েন্ট)\n17 জুন 2015 উত্তর প্রদান করেছেন মোশারফ হোসেন (17,933 পয়েন্ট)\nআপনি কি জানেন? ইসলামে প্রেম ভালোবাসা হারাম । তাহলে একটা মেয়েকে নিয়ে পালিয়ে যাওয়া কত বড় অন্যায় ভেবে দেখছেন?\nযদি একটি ছেলে আর একটি মেয়ে পালিয়ে যায় তাহলে দুই পরিবারেরই মান মর্যাদা নষ্ট হবে তবে মেয়ের পরিবার একটু বেশী অসুবিধায় পড়ে যায় ।\nধরুন, আপনি বিয়ে করার জন্য একটি মেয়েকে পছন্দ করলেন, আপনার পুরো পরিবার ও রাজি কিন্তু হঠাত্ শুনলেন যে এই মেয়েটি কিছুদিন আগে একটি ছেলের সাথে পালিয়ে ছিল । তখন আপনি বা আপনার পরিবার কি ঐ মেয়েটিকে মেনে নিবে? অবশ্যই না ।\nএটাই হচ্ছে মেয়ের পরিবারের সমাজে ছোট হওয়ার প্রধান কারন । পরে তারা বাধ্য হয় ঐ ছেলেটির সাথেই মেয়েকে বিয়ে দিতে হয় ।\n25 জুন 2015 উত্তর প্রদান করেছেন MS. Alam (40 পয়েন্ট)\nভালবাসা পাপ নয়। তবে আপনি যে ভালবাসার কথা বলেছেন এটা অবশ্যই পাপ। আর সমাজের কথা বলছেন? আমাদের সামাজিক দৃষ্টিভঙ্গিত প্রাকচৈতন্য যুগের যাতে কোন মানবিকতার ছোয়া লাগেনি। আমাদের উচিৎ সামাজিক দৃষ্টিভঙ্গি পরিবর্তনের চেষ্টা করা।


অনলাইন ডেস্ক | প্রকাশের সময় : ১ এপ্রিল, ২০২২, ৯:৫৯ এএম\nশীতলক্ষ্যা নদীতে কার্গো জাহাজের ধাক্কায় লঞ্চডুবির ঘটনায় নারায়ণগঞ্জ থেকে লঞ্চ চলাচল বন্ধ করে দেয় বাংলাদেশ অভ্যন্তরীণ নৌপরিবহন কর্তৃপক্ষ (বিআইডব্লিউটিএ)। দুর্ঘটনার পর থেকে এখন পর্যন্ত লঞ্চগুলোকে ঝুঁকিপূর্ণ আখ্যা দিয়ে বন্ধ রাখা হয়েছে। তবে মালিক পক্ষ দ্রুততম সময়ে লঞ্চ চালু করার দাবি জানিয়েছেন। এ ধারাবাহিকতায় নৌ প্রতিমন্ত্রীর সঙ্গে বৈঠকে বসবেন বাংলাদেশ অভ্যন্তরীণ নৌ-চলাচল (যাত্রী পরিবহন) সংস্থা নারায়ণগঞ্জ জোনের নেতারা। আগামী ৩ এপ্রিল ওই বৈঠকে লঞ্চ চলচলের বিষয়ে সিদ্ধান্ত দেওয়া হবে বলে জানিয়েছেন বাংলাদেশ অভ্যন্তরীণ নৌ-চলাচল (যাত্রী পরিবহন) সংস্থা নারায়ণগঞ্জ জোনের প্রেসিডেন্ট মো. বদিউজ্জামান বাদল।\nতিনি বলেন, ‘নারায়ণগঞ্জের লঞ্চ চলাচল এখনও বন্ধ রয়েছে। আগামী ৩ এপ্রিল এ বিষয়ে নৌ-প্রতিমন্ত্রী খালিদ মাহমুদ চৌধুরী আমাদের নিয়ে বসবেন। যাত্রীদের দুর্ভোগসহ সার্বিক বিষয় নিয়ে আলোচনা করে সিদ্ধান্ত দিবেন। আশা করছি সিদ্ধান্ত আমাদের পক্ষে থাকবে। কারণ আমাদের কোনও দোষ নেই। আমাদের কারণে কোনও দুর্ঘটনা ঘটেনি।’\nবদিউজ্জামান বাদল আরও বলেন, লঞ্চ চালুর বিষয়ে আমরা বিআইডব্লিউটিএ’র চেয়ারম্যান বরাবর চিঠি দিয়েছি। উনি এই চিঠিকে নৌ-মন্ত্রণালয়ে ফরোয়ার্ড করেছেন। এর পরিপ্রেক্ষিতে নৌ-প্রতিমন্ত্রীর পক্ষ থেকে আমাদের ডাকা হয়েছে। ৩ এপ্রিল আমরা নৌ-প্রতিমন্ত্রীর সঙ্গে বৈঠকে বসবো এবং আমাদের সমস্যার কথা তুলে ধরবো। ওই বৈঠকে বিআইডব্লিউটিএসহ সংশ্লিষ্টরা উপস্থিত থাকবেন।\nএর আগে, ২০ মার্চ শীতলক্ষ্যা নদীতে কার্গো জাহাজ রূপসী-৯ এর ধাক্কায় যাত্রীবাহী লঞ্চ এম. এল আফসার উদ্দিন ডুবে ১০ জনের মৃত্যু হয়। ওই ঘটনার পর থেকে দুর্ঘটনা ও প্রাণহানি এড়াতে নারায়ণগঞ্জ থেকে পাঁচটি রুটে চলাচলকারী যাত্রীবাহী লঞ্চ চলাচল বন্ধ করে দেয় বিআইডব্লিউটিএ। এই ঘটনার চার দিন পরে নারায়ণগঞ্জ-মুন্সীগঞ্জ নৌপথে এসটি শহীদ আব্দুর রব সেরনিয়াবাত নামে সি-ট্রাক চালু করা হয়। এর একদিন পরে নারায়ণগঞ্জ-চাঁদপুর নৌপথে ঢাকা থেকে আগত ‘এমভি নিউ আরিফ’ নামে দোতলা লঞ্চ চালু করা হয়। তবে নারায়ণগঞ্জের ছোট লঞ্চগুলো অনিরাপদ বলে চলাচলের অনুমতি দেয়নি বিআইডব্লিউটিএ।\nনৌ পরিবহন মন্ত্রণালয়ের প্রতিমন্ত্রী খালিদ মাহমুদ চৌধুরীও প্রায় একই কথা বলেছেন। মঙ্গলবার (২৯ মার্চ) নারায়ণগঞ্জের বন্দরে কর্ণফুলী শিপ বিল্ডার্স লিমিটেডে বিআইডব্লিউটিএ'র জন্য চারটি ‘কাটার সাকশান ড্রেজার’ এবং মোংলা বন্দরের জন্য একটি 'বয়া লেয়িং জাহাজ' নির্মাণ কাজের উদ্বোধন শেষে নৌ পরিবহন প্রতিমন্ত্রী খালিদ মাহমুদ চৌধুরী বলেন, প্রতি বছরই নৌ যান চালকদের সঙ্গে আমরা আলোচনা ও বৈঠক করি। বারবার পরামর্শ দেওয়ার পরেও আমাদের নির্দেশনা অমান্য করায় এই দুর্ঘটনা ঘটছে।\nছোট লঞ্চ বন্ধের সুপারিশের বিষয়ে তিনি বলেন, আমরা সুপারিশ করেছিলাম ছোট ছোট লঞ্চগুলো ধারাবাহিকভাবে তুলে দেবো। কারণ এগুলো (লঞ্চ) এখন এই জায়গায় নিরাপদ নয়। কিন্তু দেখা যাচ্ছে সেটা আমরা যথাসময়ে করতে পারিনি। এর জন্য আমাদের আরেকটি খেসারত দিতে হলো। ভবিষ্যতে এই বিধিনিষেধগুলো যেন সঠিককভাবে মানা হয় সেজন্য অধিদফতরকে নির্দেশনা দিয়েছি। নৌ পথে দুর্ঘটনা হচ্ছে বা ভবিষ্যতে আরও হতে পারে। কিন্তু আমরা চাই না, অবহেলার কারণে আর কোনও প্রাণহানি হোক।\nতিনি বলেন, জনগণের কথা চিন্তা করেই পদক্ষেপ নিচ্ছি। ছোট লঞ্চ যখন বন্ধ হয়েছে তখন তাৎক্ষণিকভাবে সি-ট্রাক দিয়েছি। আমরা বড় লঞ্চের ব্যবস্থা করেছি। আমরা পদক্ষেপ নিচ্ছি।\nখোঁজ নিয়ে জানা গেছে, নারায়ণগঞ্জ কেন্দ্রীয় লঞ্চ টার্মিনাল থেকে সাতটি রুটে প্রতিদিন ৭০টি যাত্রীবাহী লঞ্চ চলাচল করে। সাতটি নৌপথ হলো নারায়ণগঞ্জ-হোমনা উত্তর থানা, নারায়ণগঞ্জ-মতলব থানা, নারায়ণগঞ্জ-চাঁদপুর, নারায়ণগঞ্জ-শরীয়তপুর, নারায়ণগঞ্জ-মুন্সিগঞ্জ, নারায়ণগঞ্জ-তালতলা ও নারায়ণগঞ্জ-বাঞ্ছারামপুর। তবে তালতলা ও বাঞ্ছারামপুর নৌপথে নাব্যতার কারণে লঞ্চ চলাচল বন্ধ আছে। এসব নৌপথে প্রতিদিন চার থেকে পাঁচ হাজার যাত্রী যাতায়াত করেন।\nবিআইডব্লিউটিএ'র নারায়ণগঞ্জ নদী বন্দরের যুগ্ম পরিচালক মাসুদ কামাল বলেন, লঞ্চ বন্ধের পরে যাত্রীদের নিরাপত্তার স্বার্থে সি-ট্রাক সেবা চালু করা হয়েছে। এই নৌপথে চলাচলকারী লঞ্চগুলো ঝুঁকিপূর্ণ। যে কারণে সি-ট্রাক চালু করা হয়েছে। সি-ট্রাক এই লঞ্চগুলোর (নারায়ণগঞ্জের লঞ্চগুলোর) তুলনায় নিরাপদ।\nবিআইডব্লিউটিএ নারায়ণগঞ্জ নদী বন্দরের উপ-পরিচালক (নৌ-নিরাপত্তা ও ট্রাফিক) বাবু লাল বৈদ্য জানান, বাংলাদেশ অভ্যন্তরীণ নৌপরিবহন কর্তৃপক্ষ (বিআইডব্লিউটিএ) এর উদ্যোগে শুক্রবার থেকে নারায়ণগঞ্জ-চাঁদপুর নৌপথে লঞ্চ চলাচল শুরু হয়েছে।


পুলিশের সামনেই গণপিটুনিতে হত্যার তদন্তে সিআইডি!\nহোমNEWSপুলিশের সামনেই গণপিটুনিতে হত্যার তদন্তে সিআইডি!\nDeskO Bureau ৪/২১/২০২০ ০৫:৪৪:০০ PM\nডেস্কও ব্যুরোঃ একই ঘটনা, একই জায়গায়, সময়ের ব্যবধান বলতে ছিল ৪৮ ঘন্টা। কিন্তু হুঁশ ফিরল না পুলিশের। কার্যত আইনের রক্ষকদের নাকের সামনে দিয়েই গণপিটুনি দিয়ে হত্যা করা হল তিন ব্যক্তিকে। ঘটনায় বরখাস্ত করা হয়েছে কাসা থানার অ্যাসিস্টেন্ট পুলিশ ইনস্পেক্টর আনন্দরাও কালে এবং সাব ইনস্পেক্টর সুধীর কাটারেকে।\nআরও পড়ুন- তিনজনকে কেন পিটিয়ে মারা হল মহারাষ্ট্রের পালঘরে?


বলিউডে ধমাকা! কৃতি শ্যাননকে প্রস্তাব দিয়েও ওই চরিত্রে নেওয়া হল কার্তিক আরিয়ানকে! kartik-aaryan-all-set-for-dhamaka-producer-says-kriti-sanon-left-film-without-worthy-explanation– News18 Bangla\nKARTIK AARYAN ALL SET FOR DHAMAKA PRODUCER SAYS KRITI SANON LEFT FILM WITHOUT WORTHY EXPLANATION AM TC\nবলিউডে ধমাকা! কৃতি শ্যাননকে প্রস্তাব দিয়েও ওই চরিত্রে নেওয়া হল কার্তিক আরিয়ানকে!\nসোশ্যাল মিডিয়াকে কী ভাবে নিজের কেরিয়ারের অন্যতম অঙ্গ হিসেবে কৌশলে ব্যবহার করতে হয়, সেটা তিনি শিখে নিয়েছেন।\nLast Updated : December 23, 2020, 13:59 IST\n#মুম্বই: অভিনেতা কার্তিক আরিয়ান (Kartik Aaryan) কিছুদিন আগেই তিরিশে পা দিয়েছেন। জন্মদিনে তিনি ভক্তদের সঙ্গে শেয়ার করেছেন তাঁর আগামী ছবি ধমাকা-র টিজার। সোশ্যাল মিডিয়াকে কী ভাবে নিজের কেরিয়ারের অন্যতম অঙ্গ হিসেবে কৌশলে ব্যবহার করতে হয়, সেটা তিনি শিখে নিয়েছেন। তাই কিছু দিন আগেই প্রকাশ পেয়েছে ধমাকা ছবিতে তাঁর অভিনীত চরিত্রের ফার্স্ট লুক। ছবিতে কার্তিকের চরিত্রের নাম অর্জুন পাঠক। ছবিতে টিভি সাংবাদিকের চরিত্রে রয়েছেন কার্তিক। তাঁর লম্বা চুল, চশমা চোখে ইনটেন্স লুক আর নীলচে জামায় রক্তের ছিটে দেখে ইতিমধ্যেই দর্শকদের মধ্যে আগ্রহ তৈরি হয়েছে। কার্তিকের মহিলা ভক্তদের মধ্যে যে বিষেষ করে সাড়া পড়ে গিয়েছে, তা আর না বললেও চলে!\nকিন্তু কার্তিক যতই বলুন যে ধমাকা হবে এইবার, আসল ধমাকার গল্প এ বারেই কিন্তু শোনা গেল। বর্তমানে কার্তিক অভিনীত চরিত্রটি প্রথমে করার কথা ছিল কৃতি শ্যাননের (Kriti Sanon)! নায়কের চরিত্রে নায়িকা? শুনতে অদ্ভুত লাগলেও এটা সত্যি। সূত্রের খবর, ছবিটি প্রথমে রাহুল ঢোলাকিয়া ও আজুরের পরিচালনা ও প্রযোজনা করার কথা ছিল। তখন এই ছবিটি কৃতিকে অফার করা হলে তিনি রাজিও হন। কিন্তু আজুরের সিনিয়র প্রযোজক গৌরব বসু জানান যে কৃতির সঙ্গে এই প্রোজেক্ট বেশি দূর এগোয়নি। কারণ কোনও কারণ ছাড়াই আচমকা ছবি থেকে নিজেকে সরিয়ে নেন কৃতি।\nকৃতি ছবি ছেড়ে দেওয়ার পর পরিচালক রাহুল ঢোলাকিয়াও অন্য কাজে ব্যস্ত হয়ে পড়েন। প্রযোজনা সংস্থা তখন রাম মাধবানির সঙ্গে এই বিষয়ে কথা বললে তিনি এই ছবিটি পরিচালনা করতে রাজি হয়ে যান।\nআজুর প্রযোজনা সংস্থা তখন রামের কাছে এই ছবির স্বত্ত্ব বিক্রি করে দেয়। বর্তমানে ছবিটি প্রযোজনা করছে আরএসভিপি মুভিজ।\nকৃতি আর কার্তিক এর আগে লুকাছুপি ছবিতে একসঙ্গে কাজ করেছেন। পরে অবশ্য কৃতি অভিযোগ করেন যে ছবির প্রেস কনফারেন্সে তাঁকে কথা বলতে দেননি কার্তিক। দক্ষিণ কোরিয়ার ছবি দ্য টেরর লাইভ ছবি অবলম্বনে ধমাকা ছবিটি তৈরি হচ্ছে। আগামী বছর ভুলভুলাইয়া ২ ও দোস্তানা ২ ছবিতেও দেখা যাবে কার্তিককে।\nFirst published: December 23, 2020, 13:58 IST


সহিংসতা বন্ধে গণজাগরণ মঞ্চের অবস্থান স্থগিত\nবিশ্ববিদ্যালয় রিপোর্টার | প্রকাশ : ০৭ ফেব্রুয়ারি ২০১৫\nবিএনপি-জামায়াত নেতৃত্বাধীন ২০ দলীয় জোটের ডাকা অবরোধে মানুষ হত্যা বন্ধসহ ৬ দফা দাবিতে শাহবাগে লাগাতার অবস্থান কর্মসূচি স্থগিত করেছে গণজাগরণ মঞ্চ। শুক্রবার রাজধানীর শাহবাগ থেকে বাহদুর শাহ পার্কে মুক্তির অভিযাত্রা শিরোনামে পদযাত্রা শেষে আয়োজিত সংক্ষিপ্ত সমাবেশে এ ঘোষণা দেন মঞ্চের মুখপাত্র ড. ইমরান এইচ সরকার।\nএর আগে বৃহস্পতিবার সকাল ১০টায় শাহবাগ থেকে টিএসসি যাওয়ার রাস্তা বন্ধ করে অবস্থান নেয় তারা। এ সময় তারা আন্দোলন-সহিংসতা বন্ধ না হওয়া পর্যন্ত শাহবাগে অবস্থান নেয়ার ঘোষণা দেন। ঘোষণার একদিন পার না হতেই অবস্থান স্থগিতের কারণ হিসেবে ইমরান বলেন, এসএসসি পরীক্ষার্থীদের যাতে অসুবিধা না হয় সেজন্য সাময়িকভাবে আমরা অবস্থান স্থগিত করছি। এছাড়া এসএসসি পরীক্ষার্থীদের ভোগান্তি কমানোর লক্ষ্যে শুক্রবার শাহবাগে অবস্থান কর্মসূচি দুপুর ১২টা থেকে ২টা পর্যন্ত বন্ধ রাখা হয়।\nযুগান্তরের জগন্নাথ বিশ্ববিদ্যালয় প্রতিনিধি জানান, বিকাল পৌনে পাঁচটায় পদযাত্রাটি বাহাদুর শাহ পার্কে পৌঁছে। এতে সিপিবি, বাসদ ও উদীচীসহ মুক্তিযুদ্ধের পক্ষের বিভিন্ন সংগঠন যোগ দেয়। সরকারকে উদ্দেশ করে তিনি বলেন, জামায়াত-শিবির নিষিদ্ধ করলে সহিংসতা বন্ধ হবে।\nপদযাত্রা শেষে শাহবাগে ফিরে আসেন মঞ্চের নেতাকর্মীরা। এ সময় ইমরান যুগান্তরকে জানান, আপাতত কর্মসূচি স্থগিত করা হয়েছে। পরবর্তীকালে পরিস্থিতি বিশ্লেষণ করে নতুনভাবে কর্মসূচি ঘোষণা করা হবে। তবে ছয় দফা দাবিতে ১ ফেব্র“য়ারি থেকে শুরু হওয়া দেশব্যাপী গণস্বাক্ষর কর্মসূচি চলবে।\nএবার গাইবান্ধায় পুড়ে অঙ্গার ৪ বাসযাত্রী\nখালেদা জিয়ার বিরুদ্ধে আইনি ব্যবস্থা নিতে প্রধানমন্ত্রীর সম্মতি\nমিরপুরে বন্দুকযুদ্ধে নিহত যুবক ফ্যাক্টরির শ্রমিক\nবন্দরে আলীগের দুই গ্রুপে সংঘর্ষ\nকোনো সংলাপ হবে না : জয়\nচট্টগ্রাম বন্দরে ভেড়ার অনুমতি পায়নি উত্তর কোরীয় জাহাজ\nগাজীপুরে ছোট ভাইয়ের ঘরে আগুন দিল জামায়াত কর্মী!\nসিদ্ধিরগঞ্জে নূর হোসেনের ভাতিজা বাদলের ক্যাডারদের হামলা\nঅস্ত্রোপচার ছাড়াই হার্টে ভাল্ব প্রতিস্থাপন করা যাবে\nএইচএসসি পরীক্ষা ১ এপ্রিল


Men uses dating apps for casual sex, finds study– News18 Bangla\nRELATIONSHIP MEN USES DATING APPS FOR CASUAL SEX FINDS STUDY\nক্যাজুয়াল সেক্স-এর খোঁজেই ডেটিং অ্যাপ ব্যবহার ছেলেরা, বলছে গবেষণা\nপুরুষরাই শারীরিক সম্পর্কে আগ্রহী হন বেশি ৷ প্রতীকী ছবি ৷\nকমবেশি ডেটিং অ্যাপ ব্যবহার করেন আধুনিক প্রজন্মের বেশিরভাগ জেন এক্স আর জেন ওয়াইরা ৷ কিন্তু আদেও কী সকলেই পছন্দের মানুষের সঙ্গে ডেটিং করতে চান ? সকলে কী সেই উদ্দেশ্যেই এই অ্যাপে ঘোরাফেরা করেন ? নাকি একেক জনের চাহিদা একেক রকম ৷\nLast Updated : October 15, 2018, 11:50 IST\n#কলকাতা: কমবেশি ডেটিং অ্যাপ ব্যবহার করেন আধুনিক প্রজন্মের বেশিরভাগ জেন এক্স আর জেন ওয়াইরা ৷ কিন্তু আদৌ কী সকলেই পছন্দের মানুষের সঙ্গে ডেটিং করতে চান ? সকলে কী সেই উদ্দেশ্যেই এই অ্যাপে ঘোরাফেরা করেন ? নাকি একেক জনের চাহিদা একেক রকম ৷ নরয়েজিয়ান ইউনিভার্সিটি অব সায়েন্স অ্যান্ড টেকনোলজির সাম্প্রতিক এক গবেষণা থেকে জানা গিয়েছে, ডেটিং অ্যাপ ব্যবহারকারীদের মধ্যে বেশিরভাগ পুরুষই এই অ্যাপ ব্যবহার করেন শুধুমাত্র ক্যাজুয়াল সেক্স পার্টনার খোঁজার জন্য ৷ অনেকে রয়েছেন, যাঁরা অল্পদিনের সম্পর্ক গড়ে তোলার পক্ষপাতী ৷ এবং এই কারণেই ডেটিং অ্যাপে বিচরণ করেন ৷\nআরও পড়ুন: দাঁড়িয়ে প্রস্রাব করলে পুরুষের কী কী ক্ষতি হয় ? জানলে জীবনেও করবেন না !\nওই ইউনিভার্সিটির প্রফেসর মনস বেন্ডিক্সেন জানিয়েছেন, মেয়েরা আবার ডেটিং অ্যাপে নজর রাখেন, নিজেরা কতটা আকর্ষণীয় তা যাচাই করতে ৷ কারণ নিজেদের অ্যাট্রাকটিভ ভাবতে পছন্দ করেন মহিলারা ৷ আবার দেখা গিয়েছে, ‘টিন্ডার’-এর মতো ডেটিং অ্যাপে বেশিক্ষণ ধরে সার্চ করেন মেয়েরাই ৷ তার কারণ, কাউকে মনোনীত করতে ছেলেদের তুলনায় অনেক বেশি সময় নেন মেয়েরা ৷ এই সমস্ত বিষয়ে ছেলেরা অনেক দ্রুত সিদ্ধান্ত নিয়ে ফেলেন ৷\nআরও পড়ুন:রান্নাঘরের দুর্গন্ধ রুখতে ট্রাই করুন সহজ, ঘরোয়া কিছু উপায়! রেজাল্ট গ্যারান্টেড!\nসম্প্রতি, নরয়েজিয়ান ইউনিভার্সিটির ৬৪১ জন পড়ুয়ার উপর করা হয়েছিল এই সমীক্ষাটি ৷ এঁদের বয়স উনিশ থেকে উনত্রিশের মধ্যে ৷ পার্সোনালিটি অ্যান্ড ইন্ডিভিজুয়াল ডিফারেন্সেস নামের একটি জার্নালে প্রকাশিত হয়েছে এই সমীক্ষাটি ৷\nFirst published: October 15, 2018, 11:45 IST\nDating AppsPhysical RelationRelationshipSexual Relationship